text:
विद्यापतिक मैथिली जे एकाधिक भाषा केँ भठ्ठा धरा कए सृजनात्मकताक व्याकरण सिखौलक ताहि मैथिली केँ अपन समकालीन अभिव्यक्ति सँ आओर उचाँस देबाक श्रेय जाहि किछु प्रमुख साहित्यकार केँ जाइत छनि ताहि मे एकटा महत्वपूर्ण नाम अछि 'यात्री'। मैथिली कविता मे आधुनिकताक पसार, प्रगतिवादक स्वर, यथार्थवादक विस्तार, जनतेचनाक हुंकार, लोकसरोकारी प्रवृतिक विचार एहि लेखनी सँ अपन पाँखि खोलैत अछि। हिनक कविताक कथानक मे मिथिलाक गाम, लोकाव्यवहार, माटि-पानिक सुवास, लोकक संघर्ष आ समृद्ध अतीतक अप्रतिम अभिव्यक्ति भेटैत अछि।
1). हे मातृभूमि, अंतिम प्रणाम
अहिबातक पातिल फोड़ि-फाड़ि
पहिलुक परिचय सब तोड़ि-ताड़ि
पुरजन-परिजन सब छोड़ि-छाड़ि
हम जाय रहल छी आन ठाम
माँ मिथिले, ई अंतिम प्रणाम
दुःखओदधिसँ संतरण हेतु
चिरविस्मृत वस्तुक स्मरण हेतु
सूतल सृष्टिक जागरण हेतु
हम छोड़ि रहल छी अपना गाम
माँ मिथिले ई अंतिम प्रणाम
कर्मक फल भोगथु बूढ़ बाप
हम टा संतति, से हुनक पाप
ई जानि ह्वैन्हि जनु मनस्ताप
अनको बिसरक थिक हमर नाम
माँ मिथिले, ई अंतिम प्रणाम!
2). नबतुरिए आबओ आगाँ
तीव्रगंधी तरल मोबाइल
क्षणस्पंदी जीवन
एक-एक सेकेन्ड बान्हल!
स्थायी-संचारी-उद्दीपन-आलंबन...
सुनियन्त्रित एक-एक भाव!
परकीय-परकीया सोहाइ छइ ककरा नहि
खंड प्रीति सोन्हगर उपायन?
असह्य नहि कुमारी विधवाक सौभाग्य
असह्य नहि गृही चिरकुमारक दागल ब्रह्मचर्य
सरिपहुँ सभ केओ सर्वतंत्र स्वतंत्र
रोक तोक नहिए कथूक ककरो
राखने रहू, बेर पर आओत काज
अमौटक पुरान धड़िका...
धर्म-अर्थ-काम-मोक्ष!
पघिलओ नीक जकाँ सनातन आस्था
पाकओ नीक जकाँ चेतन-कुम्हारक नवका बासन
युग-सत्यक आबामे...
जुनि करी परिबाहि बूढ़-बहीर कानक
टटका मंत्र थीक,
नबतुरिए आबओ आगाँ!!
उएह करत रूढ़िभंजन, आगू मूँहें बढ़त उएह...
हमरा लोकनि दिअइ आशीर्वाद निश्छल मोने;
घिचिअइ नहि टांग पाछाँ...
ढेकी नहि कूटी अपनहि अमरत्वता’क...
3). वन्दना
हे तिरहुत, हे मिथिले, ललाम !
मम मातृभूमि, शत-शत प्रणाम !
तृण तरु शोभित धनधान्य भरित
अपरूप छटा, छवि स्निग्ध-हरित
गंगा तरंग चुम्बित चरणा
शिर शोभित हिमगिरि निर्झरणा
गंडकि गाबथि दहिना जहिना
कौसिकि नाचथि वामा तहिना
धेमुड़ा त्रियुगा जीबछ करेह
कमला बागमतिसँ सिक्त देह
अनुपम अद्भुत तव स्वर्णांचल
की की न फुलाए फड़ए प्रतिपल
जय पतिव्रता सीता भगवति
जय कर्मयोगरत जनक नृपति
जय-जय गौतम, जय याज्ञवल्कय
जय-जय वात्स्यायन जय मंडन
जय-जय वाचस्पति जय उदयन
गंगेश पक्षधर सन महान
दार्शनिक छला’, छथि विद्यमान
जगभर विश्रुत अछि ज्ञानदान
जय-जय कविकोकिल विद्यापति
यश जनिक आइधरि सब गाबथि
दशदिश विख्यापित गुणगरिमा
जय-जय भारति जय जय लखिमा
जय-जय-जय हे मिथिला माता
जय लाख-लाख मिथिलाक पुत्र
अपनहि हाथे हम सोझराएब
अपनेक देशक शासनक सूत्र
बाभन छत्री औ’ भुमिहार
कायस्थ सूँड़ि औ’ रोनियार
कोइरी कुर्मी औ’ गोंढि-गोआर
धानुक अमात केओट मलाह
खतबे ततमा पासी चमार
बरही सोनार धोबि कमार
सैअद पठान मोमिन मीयाँ
जोलहा धुनियाँ कुजरा तुरुक
मुसहड़ दुसाध ओ डोम-नट्ट...
भले हो हिन्नू भले मुसलमान
मिथिलाक माटिपर बसनिहार
मिथिलाक अन्नसँ पुष्ट देह
मिथिलाक पानिसँ स्निग्ध कान्ति
सरिपहुँ सभ केओ मैथिले थीक
दुविधा कथीक संशय कथीक ?
ई देश-कोश ई बाध-बोन
ई चास-बास ई माटि पानि
सभटा हमरे लोकनिक थीक
दुविधा कथीक संशय कथीक ?
जय-जय हे मिथिला माता
सोनित बोकरए जँ जुअएल जोंक,
तँ सफल तोहर बर्छीक नोंक !
खएता न अयाची आब साग !
ककरो खसतैक किएक पाग ?
केओ आब कथी लै मूर्ख रहत ?
केओ आब कथी लै कष्ट सहत ?
केओ किअए हएत भूखैं तबाह ?
केओ केअए हएत फिकरें बताह ?
नहि पड़ल रहत, भेटतैक काज !
सभ करत मौज, सभ करत राज !
पढ़ता गुनता करता पास-
जूगल कामति, छीतन खवास
जे काजुल से भरि पेट खएत
ककरो नहि बड़का धोधि हएत
कहबओता अजुका महाराज
केवल कामेश्वरसिंह काल्हि
हमरालोकनि जे खाइत छी
खएताह ओहो से भात-दालि
अछि भेल कतेको युग पछाति
ई महादेश स्वाधीन आइ
दिल्ली पटना ओ दड़िभंगा
फहराइछ सभटा तिनरंगा
दुर्मद मानव म्रियमाण आइ
माटिक कण कण सप्राण आइ
नव तंत्र मंत्र चिंता धारा
नव सूर्य चंद्र नवग्रह तारा
सब कथुक भेल अछि पुनर्जन्म
हे हरित भरित हे ललित भेस
हे छोट छीन सन हमर देश
हे मातृभूमि, शत-शत प्रणाम!!
4). पत्रहीन नग्न गाछ
पत्रहीन नग्न गाछ
लगइए कारी बस कारी, ठुठाकृति
अन्हार गुज्ज रातिमेँ
स्पंदनहीन, रक्ष, तक्षक शिशिर
पसरल अछि सबतरि दूबिक मोलाएम नवांकुर
बाँटि रहल रोमांचक - टटका प्रसाद सउँसे शरीरकेँ
मोन होइए, गाबी हन्हरिओमेँ वसन्तक आगमनी
आउ हे ऋतुराज,
नुकाएल छी कालक कोखिमेँ अनेरे।
दिअउ निश्छल आशीर्वाद
तकइए अहीँ बाट घासक पेंपी
आउ हे ऋतुराज
5). कविक स्वप्न
जननि हे! सूतल छलहुँ हम रातिमे
नीन छल आयल कतेक प्रयाससँ।
स्वप्न देखल जे अहाँ उतरैत छी,
एकसरि नहुँ-नहुँ विमल आकाशसँ।
फेर देखल-जे कने चिन्तित जकाँ
कविक एहि कुटीरमे बैसलि रही।
वस्त्र छल तीतल, चभच्चामे मने
कमल तोड़ै लै अहाँ पैसलि रही।
श्वेत कमलक हरित कान्ति मृणालसँ
बान्हि देलहुँ हमर दूनू हाथकेँ।
हम संशकित आँखि धरि मुनने छलहुँ,
स्नेहसँ सूँघल अहाँ ता’ माथकेँ।
फेर देखल कोनमे छी ठाढ़ि मा,
किछु कहय ओ किछु सुनय चाहैत छी।
भय रहल अछि एहन कोनो वेदना
जाहिसँ शिरकेँ धुनय चाहैत छी।
बाजि उठलहुँ अहाँ हे कल्याणमयि!
उठह कवि! हमही थिकहुँ ओ देवता।
राति-दिन जकरा तकैत रहैत छह
आँखि मुनि, लय कल्पनाक सहायता।
विद्ध क्रौंचक वेदनासँ खिन्न भय
बाल्मीकिक कण्ठसँ फूटलि रही।
आइओ हम पड़लि कमला कातमे
छी उपेक्षित, पूल जनु टूटलि रही।
तोर तन दौड़ैत छहु कोठाक दिस,
पैघ पैघ धनीक दिस, दरबार दिस।
गरीबक दिस ककर जाइत छै नजरि,
के तकै अछि हमर नोरक धार दिस।
कय रहल छह अपन प्रतिभा खर्च तोँ
ताहि व्यक्तिक सुखद स्वागत गानमे।
जकर रैयति ठोहि पाड़ि कनैत छै
घर, आङन, खेत ओ खरिहान मे।
श्वेत कमलक हरित कान्ति मृणालसँ
बान्हि देलियहु तोहर दूनू हाथकेँ।
ओम्हर देखह हथकड़ी सँ बद्ध-कर
देशमाता छथि झुकौने माथकेँ।
हाय! ई राका निशा, तोँ मस्त भय
करइ छह अभिसार नीलाकाशमे।
कल्पनाक बनाय पाँखि उड़ैत छह
मन्द मलयानिलक मृदुच्छवासमे।
तोँ जकर लगबैत छह सदिखन पता,
सुनह कवि! हमही थिकहुँ ओ देवता।
जिन्दगी भरि जे अमृत-मन्थन करय,
जिन्दगी भरि जे सुधा संचित करय,
ओ पियासेँ मरि रहल अछि, ओकरे
अमृत पीबासँ जगत वंचित करय,
परम मेधावी कते बालक जतय
मूर्ख रहि, हा! गाय टा चरबैत छथि।
कते वाचस्पति, कते उदयन जतय
हाय! वन-गोइठा बिछैत फिरैत छथि।
तानसेन कतेक रविवर्मा कते,
घास छीलथि वाग्मतीक कछेड़मे।
कालिदास कतेक, विद्यापति कते
छथि हेड़ायल महिसवारक हेँड़मे।
अन न छैं, कैंचा न छैं, कौड़ी न छै’
गरीबक नेना कोना पढ़तैक रे!
उठह कवि! तोँ दहक ललकारा कने,
गिरि-शिखरपर पथिक-दल चढ़तैक रे!
हमर वीणा-ध्वनि कने पहुँचैत जँ
सटल पाँजर बोनिहारक कानमे।
सफल होइत ई हमर स्वर-साधना
चिर-उपेक्षित जनक गौरव-गानमे।
नावपर चढ़ि वाग्मतीक प्रवाहमे
साँझखन झिझरी खेलाइ छलाह तोँ।
वास्तविकता की थिकै’ से बुझितहक
बनल रहितह जँ कनेक मलाह तोँ।
आइ गूड़ा, काल्हि खुद्दी एहिना,
तोहर बहिकिरनी कोना निमहैत छहु?
साँझ दैं छहु हाय! ओ पतलो जरा,
गारि, फज्झति मोन मारि सुनैत छहु।
ओकर नोरक लम्बमान टघारमे
गालपरसँ कवि! हमहु बहि जाइ छी।
कल्पनामय प्रकृति तोहर देखिकेँ,
की करू हम ऐंचि कय रहि जाइ छी।
छह तोरा जकरा सङे एकात्मता,
सुनह कवि! हमही थिकहुँ ओ देवता।
●●●
हे मातृभूमि, शत-शत प्रणाम ! Reviewed by Unknown on जून 11, 2017 Rating:
सदस्यता लें टिप्पणियाँ भेजें ( Atom )


c: text/html

text:
विचार
– प्रवीण नारायण चौधरी
मैथिली लिटरेचर फेस्टिवल २०१९ – पुरबिया राजनीति केर शिकार
(मैथिली लिटरेचर फेस्टिवल – जानकी कृपाक अद्भुत दर्शन)
२०१८ मे मैथिली लिटरेचर फेस्टिवल दिल्ली मे भेल रहय, से मार्च मास मे। एहि वर्ष आम निर्वाचनक कारण आदर्श आचार संहिता केर समय पूर्वहि गछल बात पूरा नहि कय सकैत छल ‘मैथिली भोजपुरी अकादमी, दिल्ली’, ताहि सँ एहि कार्यक्रमक तारीख चुनाव पछाति करबाक सहमति बनबाक बात मैथिली लेखक संघक महासचिव विनोद कुमार झा बतौलनि। होइत-होइत ई आयोजन नवम्बर ८-१० (तीन दिन) कयल जेबाक तिथि तय भेल। मुदा ईहो ज्ञात छल जे दिल्ली मे १० सँ १२ नवम्बर धरि पूर्वांचल सांस्कृतिक मेला २०१९ केर आयोजन सेहो ‘मैथिली भोजपुरी अकादमी’ द्वारा आयोजित होयब तय अछि। एहि सन्दर्भ मे गोटेक मास पूर्वहि दिल्ली सरकारक उपमुख्यमंत्री मनीष शिशोदिया जी प्रेस संग वार्ता मे बतेने छलाह। मैथिली केँ शिक्षा मे शामिल करबाक घोषणाक संग-संग मैथिली, भोजपुरी, अबधी आदि भाषाक समग्र राजनीतिक नामकरण ‘पुरबिया’ केँ स्थापित करबाक उपक्रम केर रूप मे पूर्वांचल सांस्कृतिक मेला – २०१९ केर आयोजनक बात कयल गेल छल।
राजनीति मे सत्ता प्राप्तिक मार्ग कोना प्रशस्त होयत ताहि बात केर प्रमुखता होइत छैक। मैथिली लिटरेचर फेस्टिवल मे जनसहभागिताक स्तर ओ राजनीतिज्ञ सब नहि देखि सकलाह। हुनका हिसाब सँ भीड़ जाहि उपक्रम सँ जुटत वैह टा कारगर आयोजन भेल। आर एहि मीमांसाक आधार पर एहि वर्ष आखिरकार मैथिली लिटरेचर फेस्टिवल सँ मैथिली भोजपुरी अकादमी अपन हाथ खींचि लेलक। परामर्शदात्री समितिक सदस्य आ मैथिलीक चर्चित विद्वान् डॉ कैलाश कुमार मिश्र केर एक गोट अवधारणा फेसबुक पर पं. कौशल झा द्वारा सार्वजनिक कयल गेल अछि जाहि मे उपरोक्त पूर्वांचल सांस्कृतिक मेला २०१९ मात्र सांस्कृतिक मेला नहि पुरबिया आइडेंटिटी केर पुनर्जागरणक बिगुल कहल गेल अछि। ई ‘पूर्वांचल’ शब्द दिल्ली मे विगत किछु दशक सँ लगभग सब राजनीतिक दल द्वारा प्रचारित-प्रसारित ‘शिगूफा’ थिक, चाहे भाजपा हो या कांग्रेस या आम आदमी पार्टी – सभ कियो बिहार व उत्तरप्रदेश केर विभिन्न पुरबिया लोक केँ एकत्रित करबाक लेल ई राजनीतिक मंत्र केर प्रयोग कय रहल अछि।
विदिते अछि जे मिथिला आ मैथिली सँ अपन परिचय बनबैत अछि। तदोपरान्त ओ सब अपना केँ पब्लिक पोलिटिकल एरीना मे स्थापित भेल बुझि छुपल एजेन्डा पर काज करब शुरू करैछ। अपन राजनीतिक महात्वाकांक्षा पूरा करबाक वास्ते कइएक जानल-मानल मैथिल चेहरा भिन्न-भिन्न दल मे प्रवेश करैत अछि। आर फेर, ओकर गाड़ीक झंडा आ बंडीक बैच आदि मे पार्टीक लोगो आ राष्ट्रीय झंडा आदिक प्रवेश सेहो भेट जाइत छैक। आब मैथिली-मिथिला ओकरा लेल सेकेन्ड्री आ तथाकथित राष्ट्रीय राजनीति आ दिल्ली राजनीति सर्वोपरि बनि जाइत छैक। पूर्वांचली, पुरबिया, पूर्वीजन, एहेन कतेको रास विशेषण सँ लोक सब केँ फुसलेनाय आ सत्ता धरि पहुँचबाक सीढी खुलेआम प्रयोग कयल जाइछ दिल्ली मे। वैह लोक जँ मुम्बई मे भेटत त ओ बिहारी, मैथिल, भोजपुरिया आदिक नाम सँ चिन्हल जाइछ – मुदा दिल्ली मे ई महान राजनीतिक महात्वाकांक्षी लोक सब ‘पुरबिया’ पहिचान केर फेंटा बान्हि राजनीति करैत अछि।
कैलाश कुमार मिश्र जी सँ परिचित हरेक व्यक्ति ई आलेख पढब त स्वतः बुझि जायब – लेख साभार पंडित कौशल झा जहिनाक तहिना राखल गेल अछि।
डॉ कैलाश कुमार मिश्र से पं कौशल झा की बातचीत:-
पूरब का अर्थ होता है साँझी संस्कृतियों, संस्कारों, भाषा और विचार का संगम स्थल। पुरब का अर्थ होता है सीता, बाल्मीकि, चाणक्य, अशोक, गौतम, कर्ण, भारती, मंडन, वाचस्पति, कालिदास, सलहेश, जनक, याज्ञवल्क्य, अष्टावक्र, तुलसीदास, गान्धी, दिनकर, नागार्जुन, विद्यापति, कबीर, जयशंकर प्रसाद, भारतेन्दु, फणीश्वरनाथ रेणु, दशरथ माँझी, भिखारी ठाकुर, शैलेन्द्र, जयप्रकाश नारायण, स्वामी सहजानन्द सरस्वती , राजेन्द्र प्रसाद, सिधु कानू की कर्मभूमि।
गौतम बुद्ध ने श्राप दिया इस धरा को की हमेशा आग और पानी से त्रस्त रहेगा। हम आज भी उस श्राप को भुगत रहे हैं। कभी बाढ़ तो कभी सुखार झेल रहे हैं। लेकिन हम पुरबिया लोगों का चित्त चंचल नही है। हम अकाल पर अन्य तथाकथित विकसित क्षेत्र के किसानों की तरह आत्महत्या नहीं करते। हम गंभीर होकर उसका सामना करते हैं। हम बिपत्ति पर भी राजनीति नही करते, साहित्य का निर्माण करते हैं। कभी निराला “भिक्षुक” कविता लिखते हैं तो कभी नागार्जुन “अकाल और उसके बाद” का निर्माण करते है और, कभी हमारे किसानों के हिम्मत से प्रभावित होकर अज्ञेय को लिखना पड़ता है “धन अकाल आये आकर चले गए”।
इसबार भी जब केरल में बाढ़ तूफान आया तो पूरा भारत द्रवित हो गया। सरकार से कॉर्पोरेट और देशके टैक्स पेयर ने सुविधा और पैसों से भर दिया प्रदेश को। बिहार में भी बाढ़ आया था। पटना डूब गया। और तो और शारदा सिन्हा डूबने लगी। लेकिन न ही केंद्र सरकार गंभीर हुई न ही कॉरपोरेट, टैक्स पेयर की तो बात छोड़ दीजिए।
हम अर्थात पुरबिया उन्नत धरती के गरीब सन्तान हैं। दोष हमारे नेता, नीतिकार और विद्वानों की है। हमारे लोग अलग-अलग खेमे, और दल के दलदल में बंटे हैं। फिर क्यों सुने केंद्र सरकार! हम पुरबिया गरीब जरूर हैं, आपदा से फंसे हुए हैं लेकिन मिहनतकश लोग हैं। हम ईमानदारी से मिहनत कर भारत क्या संसार के किसी कोने में रहकर अपना जीविकोपार्जन करना और जीना जानते हैं। हम अंग्रेजो के समय से कभी चीनी, चाय, कहवा आदि की खेती के लिए असम, पूर्वोत्तर प्रदेश तो कभी दुनिया के अनेक देशों में गिरमिटिया मजदूर बनकर जाते रहे हैं। हमने कोलकाता में मानव रिक्शा खींचहकर भी आत्मसम्मान के साथ जीना सीखा है। हम अपनी भाषा, संस्कृति, संस्कार, को अपने साथ लेकर चलते हैं।
यह एक अलग और कारुणिक स्थिति है कि हमारे लोगों को विदेश कौन कहे अपने भारत देश के ही अनेक जगहों पर प्रताड़ित किया जाता है, अपमानित किया जाता है। उन्हें कही असभ्य तो कहीं कुछ और कहकर उनका माखौल उड़ाया जाता है। और सत्ता और नेता या तो मौन रहते हैं या उदासीन। फिर भी हम पूरब के लोग अपना धैर्य नहीं खोते। हम बिपरीत परिस्थितियों में जीना जानते हैं। हम अपनी संस्कृति लेकर चलते हैं।
सौभाग्य से दिल्ली सरकार हमारी सांस्कृतिक भावना का सम्मान करती है। छठ घाट अनेक बने हैं। दिल्ली सरकार की संस्था मैथिली भोजपुरी अकादमी के माध्यम से अनेक छठ घाट पर गायक और कलाकारों को भेजा जाता है। छठघाट समितियों को कार्यक्रम सुचारू रूप से चलाने के लिए आर्थिक अनुदान भी दिया जाता है। इससे एक तो लोगों एवं दर्शनार्थियों का मनोरंजन होता है और दूसरी और कलाकारों को उचित मानदण्ड मिल जाता है जिससे लोककलाएं जीवित रहती हैं। आज दिल्ली में रहकर भी पूरब के लोग यह अनुभव करते हैं कि वे अपनी धरती पर हैं। वही माहौल, वही उत्साह, वही उमंग।
मैथिली-भोजपुरी अकादमी केवल भाषा और साहित्य तक सीमित नहीं है। इसमें संस्कृति के अनेक प्रतिमान यथा गीत, नाटक, खान-पान, नृत्य, लोककथा, लोक उत्सव, सभी कुछ सम्मिलित है।
इसी बात को ध्यान में रखकर सरकार अकादमी के माध्यम से दिल्ली के बिभिन्न क्षेत्रो में सांस्कृतिक कार्यक्रमों का आयोजन करवाती है। पिछले दिन १० से १२ नवम्बर २०१९ को पूर्वांचल सांस्कृतिक मेला – २०१९ का आयोजन किया गया। इसमें मैथिली और भोजपुरी भाषा साहित्य एवं संस्कृति के पुस्तकों, मिथिला एवं अन्य चित्रकलाओ, आदि का प्रदर्शन एवं स्टाल लगाया गया। पूरब के ऐतिहासिक स्त्री-पुरुषो की छवि को सजाया गया, गीत, नृत्य, संगीत, एवं अन्य अनेक विधा के कलाकारों को बुलाकर सांस्कृतिक कार्यक्रम का आयोजन किया गया। प्रतिदिन कनाट प्लेस के मैदान में लोग उमड़े हुए थे। अपनी संस्कृति के उपादानों को देखकर पुलकित हो रहे थे। मैथिल अपनी संस्कृति के साथ-साथ भोजपुरी संस्कृति और भोजपुरिया भी अपनी संस्कृति के साथ-साथ मैथिली संस्कृति के प्रदर्शन से पुलकित हो रहे थे।
लोगों के आनंद और उत्साह से ऐसा लग रहा था कि यह सांस्कृतिक कार्यक्रम नहीं पुरबिया पुनर्जागरण का बिगुल है। पूरब के लोग भी अब मुख्यधारा में अपनी भूमिका को समझते हैं और अपनी भाषा-संस्कृति-और संस्कार से अपनी सहभागिता के लिए कृतसंकल्पित हैं। इस पुनर्जागरण के लिए दिल्ली सरकार के मुखिया मुख्यमंत्री अरविन्द केजरीवाल, उपमुख्यमंत्री मनीष सिसोदिया और मैथिली भोजपुरी अकादमी के उपाध्यक्ष नीरज पाठक धन्यवाद के पात्र हैं।
मै किसी राजनितिक दल का आदमी नही हूँ। शोध और संस्कृति का प्रतिनिधित्व करता हूँ। अतः मेरी भावना को किसी राजनितिक दल से न जोड़कर अगर सांस्कृतिक पुनर्जागरण और पुरबिया अस्मिता से जोडकर देखेंगे, जो लोग इस तीन दिवसीय कार्यक्रम के साक्षी रहे हैं, वे लोग अगर इसका पुनरावलोकन करेंगे तो आपको इस कथन का अर्थ पता चल जाएगा। अभी इतना ही।
आप पूर्वांचल शक्ति दिल्ली
उपरोक्त लेख मे भावनात्मक प्रेरणा संचरण लेल कतेक रास मसालेदार बात कहल गेल अछि। मैथिली भोजपुरी अकादमी आ दिल्ली सरकारक महिमामंडन स्पष्टे अछि कारण छठिक घाट आ विभिन्न सांस्कृतिक आयोजन आइये सँ नहि, कइएक दशक सँ बिहार आ उत्तरप्रदेश केर आमजन द्वारा होइत रहल अछि। बिहारी कहिकय अवहेलना करयवला जाट आ गुज्जर समुदाय विरुद्ध संगठित होयबाक लेल कइएक सूत्र दिल्ली मे आइ कतेको वर्ष सँ स्थापित अछि। परञ्च कैलाश कुमार मिश्र जी अपन लेख मे एकटा पेशेवर लेखक जेकाँ ‘पूरबिया आइडेन्टिटी’ केँ स्थापित करबाक महारत देखबैत अनेकों बात रखलनि अछि। राजनीतिक उपलब्धि लेल सब राजनीतिक दल केर सूत्र होइत छैक, निश्चित ओ आम आदमी पार्टीक निवर्तमान सरकार केँ २०२० केर विधानसभा चुनाव मे आगाँ रहबाक लेल कइएक प्रयास करता, आखिर अरविन्द केजरीवाल केर सरकारे त सच मे नीरज पाठक समान सकारात्मक सोचक उपाध्यक्ष देलनि जे वास्तव मे ‘मैथिली भोजपुरी अकादमी’ केँ सुसुप्तावस्था सँ पूर्ण जाग्रत अवस्था मे आनि देलाह।
बात सबटा जायज अछि। कहबी छैक न – मुहब्बत और जंग में सब कुछ जायज है… ठीक तहिना आइ-काल्हि राजनीति मे सब किछु जायज अछि। लेकिन जाहि तरहें ‘मैथिली लिटरेचर फेस्टिवल २०१९’ सँ अकादमी अन्तिम समय मे हाथ खींचि लेलक ई बड पैघ सवाल ठाढ करैत अछि। नीरज पाठक जी असगरे ई निर्णय एकदम नहि कएने हेताह। एहि निर्णय मे आरो पेशेवर माहिर लोकक फौज जे हुनकर आगाँ-पाछाँ पसरल अछि तेकरो हाथ जरूर हेतैक। भाषा आ साहित्य संग कला आ संस्कृति प्रति समर्पित आयोजन मे पूर्वांचल सांस्कृतिक महोत्सवक आयोजन अड़चन भेल, ई बात कतहु-कतहु सुनलहुँ। अकादमीक सचिव लिटरेचर फेस्टिवल प्रति नकारात्मक भाव रखलनि सेहो सुनलहुँ। घोर आश्चर्यक बात भेल जे मैथिली लिटरेचर फेस्टिवल २०१९ लेल पहिनहिं समय नहि दय आखिरी समय मे एना तिथि निर्धारण सँ लैत सब सत्र, विमर्श, विद्वान् साहित्यकार लोकनिक सूची आदि मे संग रहि अचानक पूरबिया आइडेन्टिटी केँ स्थापित करबाक चक्कर मे मैथिली संग द्वेष-भाव कियैक? ई सवाल बहुतो दिन धरि अकादमी आ वर्तमान दिल्ली सरकार पर बनल रहत। मिश्रजी समान विचारक-लेखक आ योजनाकार पर सवाल बनल रहत। मैथिल समाज केँ एहि अपमान प्रति सजग बनि आगाँ एकर हिसाब लेबय पड़त। छोट-छोट आयोजन मे अकादमी योगदान दैत अछि, मुदा एतेक निश्छल आ पवित्र आयोजन मैथिली लिटरेचर फेस्टिवल केँ अन्तिम समय मे धोखा देनाय कतहु सँ उचित नहि लगैत अछि।
क्रमशः…. तेसर कड़ी आगाँ अछि! समय देल, पढि लेल, आभार पाठक लोकनि!!

robotstxt: allowed

filter: keep


text:
गुलजारीलाल नन्दा
गुलजरीलाल नन्दा (४ जुलाई, १८९८ - १५ जनवरी, १९९८) भारतीय राजनीतिज्ञ छल । हुनकर जन्म सियालकोट, पञ्जाब, पाकिस्तानमे भेल छल । ओ सन् १९६४ मे प्रथम भारतीय प्रधानमन्त्री जवाहरलाल नेहरूक मृत्युपश्चात् भारतक प्रधानमन्त्री बनल । काङ्ग्रेस पार्टीक प्रति समर्पित गुलजारी लाल नन्दा प्रथम बेर पण्डित जवाहरलाल नेहरूक मृत्युक बाद सन् १९६४ मे कार्यवाहक प्रधानमन्त्री बनाएल गेल । दोसर बार लाल बहादुर शास्त्रीक मृत्युक बाद सन् १९६६ मे ई कार्यवाहक प्रधानमन्त्री बनल । हिनकर कार्यकाल दुनु बेर ओहि समय धरि सीमित रहल जाबे धरि काङ्ग्रेस पार्टीद्वारा अपन नयाँ नेताक चयन नै करलक ।


text:
सुदूरपश्चिममे ४६ मे संक्रमित ठप्लै
पहुरा समाचारदाता
धनगढी,८ कुवाँर । सुदूरपश्चिम प्रदेशके विफेक रोज टमान जिल्ला ४६ जाने संक्रमित ठपल बाटै । सेती प्रादेशिक अस्पतालके प्रयोगशालामे करल परिक्षणमे कैलालीके २४ जाने, डोटी अस्पतालके प्रयोगशालामे ४ जाने, डडेल्धुरा अस्पतालके प्रयोगशालामे ११ जाने ओ बझाङ अस्पतालके प्रयोगशालामे ७ करके ४६ जनहनमे कोरोना संक्रमण पुुष्टि हुइल हो । जेम्ने कैलालीके २४, डडेल्धुराके एक, डोटीके ४, बझाङके ७, बैतडीके १० करके ४६ जनहनमे कोरोना संक्रमण पुष्टि हुइल सामाजिक विकास मन्त्रालय जनैलै बा ।
ओस्टेक सेती प्रादेशिक अस्पतालके सूचना अधिकारी दिलिपकुमार श्रेष्ठके अनुसार धनगढी–११ मे चार महिला, ६ पुरुष करके १० जे, धनगढी–२ ओ लम्कीचुहामे ४/४ जे, धनगढी–१२ मे ३ जे, जानकी कैलालीमे २ ओ गोदवरी–१ मे एक करके २४ जाने कोरोना संक्रमित ठपल बाटै । जेम्ने ८ महिला, १६ पुरुष रहल बाटै ।
पछिल्का २४ घण्टामे ३ सय ४९ जनहनमे करल परिक्षणमे २४ जनहनमे पोजेटिभ डेखल सूचना अधिकारी श्रेष्ठ जनैलै । सेती प्रादेशिक अस्पतालमे अभिनसम ४२ हजार ४ सय ५३ जनहनके पीसिआर जाँच करलमे ३९ हजार ८ सय १० के निगेटिभ ओ २६ सय ४२ के पोजेटिभ रिपोर्ट आइल उहाँ जनैलै । ओस्टेक करके सेती प्रादेशिक अस्पतालके कोभिड आइसोलेशन वार्डमे सुदूरपश्चिमके टमान स्थानीय तहके १५ जाने उपचार करैटी रहल बाटै ।
ओस्टेक करके पछिल्का २४ घण्टामे नेपाल भर १४ सय ९७ जनहनमे कोरोना भाइरसके संक्रमण पुष्टि हुइल बा ।
स्वास्थ्य तथा जनसंख्या मन्त्रालयके अनुसार ११ हजार ४४९ जानेक पीसीआर परीक्षण करेबेर १४९७ जनहनमे कोरोना संक्रमण हुइल हो । नेपालमे कोरोना संक्रमितके कुल संख्या ६९ हजार ३०१ पुगल बा ।
पछिल्का २४ घण्टामे कोरोना भाइरस संक्रमणमुक्त हुके ४५७ जाने डिस्चार्ज हुइल बाटै । बिफेसम ५० हजार ४११ जाने कोरोनामुक्त हुइल बाटै । कोरोना भाइरस संक्रमणके कारण हालसम नेपालमे ४ सय ५३ जानेक ज्यान गैल मन्त्रालय नियमित प्रेस ब्रिफिङमे जानकारी डेले बा ।
कहाँ कटरा संक्रमित ठप्लै
पछिल्का २४ घण्टामे काठमाडौं जिल्लामे ६०९, चितवनमे १३७, ललितपुरमे ९५, रुपन्देहीमे ८६, मोरङमे ७३, बाँकेमे ५३, भक्तपुरमे ५१ जाने, कैलालीमे ४५ जाने कोरोना संक्रमण विल्गाल बा ।
ओस्टेक बर्दियामे २४, पर्सा, सिराहामे २३, मकवानपुरमे २१, तनहुँमे १७, सप्तरीमे १६, नवलपरासी पूर्व ओ नवलपरासीमे १४/१४, सुनसरीमे १३, ओखलढुंगा, काभ्रेपलाञ्चोक, बाग्लुङमे १२/१२, धनुषा ओ बैतडीमे १०/१०, गोरखा ओ दाङमे ९/९ जानेमे कोरोना संक्रमण पुष्टि हुइल बा ।
नुवाकोट, कास्की आ स्याङ्जामे ८/८, बारा, पर्वत ओ प्युठानमे ६/६, सिन्धुलीमे ५, झापा, महोत्तरी, रौतहट, धादिङ, गुल्मी, पाल्पा, सल्यान, कञ्चनपुर ओ डोटीमे ४/४, संखुवासभा, दोलखा, अर्घाखाँची ओ सुर्खेतमे ३/३ जाने, उदयपुर, लमजुङ, कपिलवस्तु, दैलेखमा २/२, भोजपुर, सर्लाही, रामेछाप, अछाम, डडेल्धुरा ओ दार्चुलामे १/१ जनहनमे कोरोना भाइरस संक्रमण पुष्टि हुइल मन्त्रालय जानकारी डेहल बा ।


text: राम विलास राम केर एकमात्र पुत्र फूलबाक बियाह सांगी चमरटोलीक सुप्रसिद्ध साहुकार जोखन रामक सुपुत्री संग धुमधाम सँ संपन्न भेलैक। लेनदेनक पराकाष्ठा गामक लोक देखलक। एहि सँ पहिने राम विलासक परिवार मे केकरो एतेक बढियां साँठ उपहार नहि भेटल छलैक। फूलबा बिहार सरकारक नवका योजना नियोजित शिक्षक बनि गेल छल आ राम विलासक मेहनैत काज आबि गेल छलैक। पंचायत शिक्षा समिति केँ भरपूर पाइ खुआकय ओ बेटा केँ सरकारी नोकरी मे स्थान दिया देने छलैक। राम विलास कम मेहनती नहि छल – लगभग सबटा हटिया पर अपन दोकान लगबय, जुत्ता-चप्पल सिनाय आ पालिश केनाय सँ लैत नवका जुत्ता-चप्पल सेहो बेचय। ओ अपन मेहनैतक कमाइ सँ ३ गो बेटी आ २ गो भतीजी केँ नीक घर-वर मे बियाह करबाक एकटा रेकर्ड बनेने छल। आइ जखन एकलौता बेटाक बियाह केलक तऽ समैध तगड़ा ताकि कय – सरकारी नोकरी वला लड़का केँ दहेजक माँग मिथिला मे सब ठाम बहुते छैक। नियोजित शिक्षक भेल तऽ कनी कम-शम मुदा सरकारी चपरासियोक माँग ओतेक होइत छैक, तखन शिक्षक केर माँग तऽ स्वाभाविके बेसी हेतैक। राम विलासक अंगनावालीक सेहो बहुते इच्छा सब छलैक। पड़ोसी राम बुझन यादव जे राम विलासक मीत सेहो छलैक तेकर बेटा बम्बइये सँ सबटा ठीकठाक कय गाम सँ बियाह केलकैक तऽ एक सँ बढिकय एक व्यवहार केने छलैक। ई गप राम विलासक अंगनावालीकेँ बहुते रास शख घर कय देने रहैक। राम बुझनक बेटा बम्बइ सऽ हवाइ जहाज मे पटना तक आ तेकर बाद बोलेरो गाड़ी लऽ के आबैत छलैक गाम। जते दिन धरि ओ गाम मे रहैक ततेक दिन तक सौंसे कच्ची रस्ता बोलेरो सँ धंगा जाइत छलैक। बियाह मे अगबे उजड़ा रंगक बोलेरो मे बरियाती गेल छलैक। एहेन आरो कतेक रास बात सब राम विलासक अंगनावालीक दिमाग मे छलैक। राम बुझनक बेटा बम्बइ मे काज कि करैत छैक – ओ बड पैघ कंपनीक मैनेजर छैक, लेकिन ताहि बात सँ अनभिज्ञ एक ग्रामीण महिला अपन बेटाक बियाह मे ओतबे शख पूरा करय लेल लालायित छल। नित्य अपन घरवाला केँ कान फूकैत रहैत छल, आ अन्तो-अन्त तक राम विलास दिमाग लगा लेलक जे घरवालीक लिलसा कोना पूरा करत, आइ परिणाम सोझाँ मे छैक। अंगनावालीक दुनू पैर बुझू जे अकाशे ठेकल छैक। खन अय घर – खन ओय घर! कनिया देखयवाली सबहक लाइन लागल छैक अंगना मे, फूलबाक कनिया एहन सुन्नरि आ कि नहि सुन्नरि ई चर्चा कतहु नहि मुदा साँठ मे जे पेटी, संदूक, टेलिविजन, मोटरसाइकिल, कोच, सोफा, गद्दा, सीरक, साड़ी आ कपड़ा-लत्ता सब आयल छैक तेकरे चर्चा चारूकात भऽ रहलैक अछि। समाज मे त्यागक चर्चा कम आ आमदक चर्चा खूब होइत छैक। ओतहि बगल मे कतेको परिवार अपना केँ दहेज मुक्त मानि घर मे पुतोहु अनलक आ साधारण लेन-देन भेल उपहार छलैक तऽ ओहि लेल समाज मे चर्चाक विषय नहि बनलैक। मुदा आइ केकरो घर मे कोनो बेटीवला अपन स्वेच्छा या अनिच्छा चाहे जेना भी खूब देलकैक तेकरा लेल समाजक हरेक वर्ग द्वारा वाहवाह कैल जा रहल छैक। सरकारी नोकरी आ प्राइवेट नोकरी – रोजगार दुनू एक्के रंग छैक। लेकिन समाजक दृष्टिकोण मे सरकारी माने काज करू वा नहि करू, पाइ भेटबे करत, नोकरियो कियो नहि खा सकैत अछि। नियोजिते छी ताहि सँ कि, आन्दोलन होइते छैक, आइ न काल्हि परमानेन्ट आ उचित वेतनमान भेटबे करतैक। पहिने बड़का लोक मे बड़-बड़ दाबी छलैक, आब बड़का सब अछि। कियो केकरो सँ कम नहि। समाज जाहि दिशा मे जा रहल अछि एकरा मनमाना कही तैयो अतिश्योक्ति नहि होयत। केकरो हँटयवला आ बुझाबयवला कियो नहि। जँ कियो कतहु किछु बाजल आ कि झौं-झौं करैत ओकरा चुप करा देल जाइत छैक। अकबाल आ हुकुमत केकरो नहि चलैत छैक। समाजिक पंचायत तक समाप्त भऽ रहलैक अछि। अप्रत्यक्ष शासन थानाक चलैत छैक। राजनीति करनिहारक तूती बजैत छैक। वोट बैंक राजनीति – जातिवादी वोटक ध्रुवीकरण, जेकर लाठी, ओकरे महिस! ई थीक वर्तमान मिथिला समाज। हरि: हर:!!


text:
कष्टम हायारिङ सेन्टर उदघाटन, कृषिमे सहज हुइना विश्वास
पहुरा समाचारदाता
मसुरिया, १६ असार । कैलालीके, गौरीगंगा नगरपालिका ९ शंकरपुरमे कष्टम हायारिङ सेन्टरके उद्घघाटन करल बा । प्रधानमन्त्री कृषि आधुनिकिकरण परियोजनाके ५० प्रतिशत अनुदानमे धनवर्षा कृषि सहकारी संस्थासे स्थापना करले बा । सेन्टरके मंगरके गौरीगंगा नगरपालिकाके मेयर भीमबहादुर देउवा उद्वघाटन करलै ।
कृषिमे खण्डिकरणसे लागत बह्रे जाके उत्पादन समेत प्रभावित हुइटी रहल समयमे अत्याधुनिक उपकरणके प्रयोगसे कृषिहे सहज ओ कम लगानीमे अधिक लाभ लेना सहयोग पुग्न सेन्टरके उदघाटन् करटी मेयर देउवा बटैलै । चक्लाबन्दी खेती कैना सेन्टरसे प्रयोगमे अइना उपकरणके उपयोगी हुइना कहटी देउवा नगरपालिकासेफे कृषिमे प्रविधिक बिउबिजनके सहयोग कैना प्रतिवद्धता जनैलै ।
कृषिके आधुनिकिकरण ओ यान्त्रिककरण कैना कृषि उपकरणमे अनुदान डेहल परियोजना कार्यान्वयन इकाई कैलालीके वरिष्ठ कृषि अधिकृत महान्नद जोशी जानकारी डेलै । सुपरजोन संचालक समितिके संयोजक रमेश चौधरी सेन्टरमे रहल कृषि यन्त्रके प्रयोगमे किसानसे बजार मूल्यसे सहज ओ सहुलियत २० प्रतिशत कम दर रेटमे सेवा सुविधा पैना बटैलै ।
परियोजना कार्यान्वयन इकाई कैलालीके १४ लाख ६१ हजार ५ सय रूप्या ओ सहकारीके १८ लाख ७५ हजार ५ सय करके ३३ लाख ३७ हजारके कुल लागानीमे कष्टम हायारिङ सेन्टर स्थापना करल बा । हायारिङ सेन्टरमे ट्याक्टर, धान थ्रेसर, गहुँ थ्रेसर, रोटाभेटर, डिस्क हयारो, मेडा बनैना, पावर टिलर, लेजर लैण्ड लेभलर, सिडड्रिल ओ हयापी सिडर करके ११ थान कृषि यान्त्रिक उपकरण रहल बाटै ।


text:
कॉलेज के जंतु विज्ञान विभाग म' कार्यरत शिक्षक रामवृत राय केर आरोप छैन्ह कि, कॉलेज के अध्यक्ष आर प्राचार्य द्वारा हुनका जगह अप्पन परिचित दोसर शिक्षक रमेश कुमार केर नियुक्ति देखा क' सरकार सँ भेटै बला राशि म' हेराफेरी कायल गेल अछि। संगहि सरकारी नियम क' ताक पर राइख अलग-अलग दुई पद पर काज क' रहल व्यक्ति क' सेहो फायदा देल गेल अछि।
रामवृत राय के मुताबिक, एहि बात क' ल'के हुनका द्वारा जिला सँ प्रदेश तक के आलाधिकारि सभ तक शिकायत दर्ज करायल गेल, मुदा एखन धरी सिर्फ जांच करबाक आश्वासन भेटल अछि। एहि मामले के उजागर भेलाक बाद आब पीड़ित शिक्षक क' धमकी देल जे रहल अछि। पीड़ित शिक्षक एहि पूरा मामला केर निष्पक्ष जांच के मांग क' रहल छैथ, ताकि दोषि सभ के सजा भेटा। एहि मामला पर कॉलेज के प्राचार्य केर साफ कहब छैन्ह कि, रामवृत राय हुनकर कॉलेज केर शिक्षक छेबे नै करैथ।
ऐना म' प्राचार्य केर दलील आर पीड़ित शिक्षक के नियुक्ति एहि मामला म' संदेह जरूर उत्पन्न क' रहल अछि।


text:
पटना। 21 नवम्बर। बिहार केँ महागंठबंधन सरकार अप्पन एक बरख पूरा होयबाक उपलक्ष्य म' आय सोमवार क' अप्पन रिपोर्ट कार्ड जारी क' देलन्हि। रिपोर्ट कार्ड केर मुताबिक़ राज्य म' कानून केर राज कायम कायम भेल अछि आर शराबबंदी सँ सूबे म' हालात बहुत सुधरल अछि। संगहि राज्य केर चौमुखी विकास भ' रहल अछि।
असल म' रिपोर्ट कार्ड कैल्ह रविवार क' जारी कायल जेबाक छल, मुदा इंदौर - पटना एक्सप्रेस हादसा केँ बाद रिपोर्ट कार्ड जारी करबाक समारोह बिहार सरकार टाली देलन्हि। आय सोमवार क' नीतीश सरकार बगैर कुनु समारोह के अप्पन सरकार केँ एक बरखक लेखा - जोखा यानि रिपोर्ट कार्ड सूचना एवं जनसंपर्क विभाग केर वेबसाइट पर द देलन्हि। जाहि केँ एहि लिंक पर देखि सकैत छी: [ बिहार सरकार रिपोर्ट कार्ड - हिंदी ], [ बिहार सरकार रिपोर्ट कार्ड - इंग्लिश ]
महागठबंधन सरकार केँ रिपोर्ट कार्ड म' मुख्यमंत्री नीतीश कुमार के सात निश्चय आर शराबबंदी क' प्राथमिकता देल गेल अछि। अपने क' बता दी कि महागठबंधन सरकार एहि महीने केँ 20 तारीख क' अप्पन एक बरख पूरा केलन्हि। लगभग 150 पन्ना के रिपोर्ट कार्ड म' विभाग सभक हिसाब सँ काज आर उपलब्धि देखाओल गेल अछि। सरकार केँ तरफ सँ रिपोर्ट कार्ड जारी करबा सँ पहिने विपक्ष सेहो बिहार सरकार केँ रिपोर्ट कार्ड जारी करि सरकार क' घेरलन्हि।


text:
— अखिलेश कुमार मिश्र।
मिथिला आ सिर्फ मिथला के पावनि चौरचन, खूब पूरी पकवान खाई बाला पावनि चौरचन। असल में शब्द अछि चौठचन्द्र, अर्थात चारिम तिथि के चन्द्रमा मुदा इजोरिया पक्ष के। अहि शब्द कें कतौ कतौ चौठीचान सेहो कहल जाइत अछि। तs चौठचन्द्र बोलचाल के भाषा में चौरचन बनि गेल। ई पाबनि भादव महीनाक शुक्लपक्षक चतुर्थी तिथि के साँझ में चंद्रमा कें देखि कs मनाओल जाइत अछि। पूरा भारतवर्ष में केवल ई मिथिलांचल क्षेत्र में मनाओल जाइत अछि। वास्तव में अहि पावनि के मनेनाई कहिया सँ शुरू भेल तक्कर कुनो ठोस प्रमाणिकता तs नै अछि, मुदा कहल जाइत अछि जे मिथिलांचल के एक राजा जे महाविद्वान संगहि ज्योतिषाचार्य सेहो रहैथि, नाम हेमांगद ठाकुर जी ही अहि पावनि कें शुरुआत करेलाह। वास्तव में पावनि मनेबाक पाछाँ जे किस्सा प्रचलित अछि से अहि तरहें अछि:
भेल ई जे भादवक शुक्लपक्षक चौठ गणेशजीक जन्मोत्सव में एक बेर सभ देव सभ उपस्थित भेलाह। तs चन्द्रमा अपना के खूब सुन्दर बुझैत आ गणेशजीक हाथी बाला छवि देखि खूब हँसलाह आ गणेशजीक मजाक उड़ेलाह। गणेशजी हुनका पर अति कुपित भs गेलाह। गणेशजी के कुपित देखि हुनकर डरे चन्द्रमा सरोवर, जाहि में खूब मलकोंका (भैंट) के फूल रहै ताहि में नुका गेलाह। तहन गणेशजी चन्द्रमा के श्राप दs देलाह जे अहाँ कें जाहि छवि पर अतेक गुमान अछि अगर एक्कर केकरो दर्शन भs जैत तs ओकरा झूठे बदनामी के दोष लागत आ सभ ओक्कर मजाक उड़ैत जेना अहाँ हमर मजाक उड़ेलौं अछि। ई सुनि चन्द्रमा ओहि सरोवर में आर गुबदी मारि सुति रहला। एम्हर राति कs चन्द्रमा कें नै देखि रातिक सुन्दरता खत्म भs गेल। सभ अहि सँ व्याकुल होबs लागल। लोकक दुःख देखि ब्रम्हाजी चन्द्रमा कें सरोवर सँ निकलs कहला मुदा ओ शापित रहैथि तs मना कs देलैथि आ कहलैथि जे हमरा शापमुक्त करू। तहन ब्रम्हाजी गणेशजी कें आग्रह केलाह जे अहाँ चन्द्रमा कें शापमुक्त करू। गणेशजी चन्द्रमा कें शापमुक्त केलाह मुदा एक दिन भादवक चौठ कें ई दोष रहबे कड़त, से कहला। हाँ मुदा अगर ओहि दिन साँझ में लोक सभ अगर फल खास कs केरा या नारियल हाथ में लs कs चन्द्रमा कें दर्शन कड़त तs ई दोष नै लागत।
अस्तु किस्सा आगाँ बढ़बै छी। भेलै ई जे भादवक चौठीचानक दर्शन श्रीकृष्ण भगवान कें औचक भs गेलैन्ह। मुदा ओ अहि पर ध्यान नै देलाह। द्वारका में सत्राजित नामक एक ब्राम्हण छलाह। सत्राजित बड्ड पैघ सूर्यभक्त छलाह। हुनकर भक्ति कें देखि कs सूर्य भगवान हुनका एक मणि प्रदान केलाह जेक्कर नाम स्यमंतक छल। अहि मणि के विशेषता ई जे जेकरा लग ई मणि रहत ओ एकदम निडर भs जैत संगहि मणि के सौंदर्य अद्भुत रहै। श्रीकृष्ण जीक नाना मथुरा नरेश उग्रसेन वृद्ध छलाह आ जरासंध के आक्रमण सँ पीड़ित भी, तैं श्रीकृष्ण सोचलाह जे ई मणि हम अप्पन नाना कें दी जाहि सँ ओ निडर रहता। मुदा अहि बातक भान जेखनहि सत्राजित के भेलै, ओ अहि मणि कें अप्पन भाय प्रसेन के द देलाइथि जे ई सोचि, मणि श्रीकृष्ण नै लs लैथि। प्रसेन ई मणि लs अति प्रसन्न भेलाह आ मणि के परीक्षा लै लेल जंगल मे शेर सँ लड़ि लेलाह। शेर प्रसेन के मारि कs खा गेल संगहि मणि सेहो। ओहि जंगल में ही रीछराज जामवंत सेहो रहैत रहैथि। हुनकर नजरि मणि युक्त शेर पर पड़ल जे राति में सेहो प्रकाशित रहै। जामवंत आ शेर में लड़ाई भेल। जामवन्त शेर के मारि मणि अप्पन बेटी जामवंती लेल ल गेलाह। एम्हर प्रसेन जंगल सँ वापस नै एलाह तs सत्राजित हल्ला उड़ा देलक जे हमर भाय प्रसेनक हत्या कs कs श्रीकृष्ण मणि लs लेलाह। झूठ सँ चोरी आ हत्या के अहि आरोप सँ श्रीकृष्ण बड्ड दुखी भेलाह। ओ मणि आ प्रसेन के हेरय लेल जंगल गेलाह। ओतय प्रसेनक मृत शरीर भेटल संगहि शेरक सेहो। ओतय जामवन्तक पदचिन्ह सेहो बनल छल। ओहि के देखि ओ आगाँ बढला तs जामवन्त के बेटी लग मणि देखलाह। ई मणि माँगलाह मुदा जामवन्त मणि नै देलैथि। श्रीकृष्ण आ जामवन्त कें बीच मणि लेल भयंकर युद्ध भेल। मुदा कियो केकरो सँ कम नै। अंत में जामवन्त सोचलाह जे ई के भs सकै छैथि जे हमरा सँ पराजित नै भs रहलाह अछि। ओ हाथ जोड़ि ई बात पुछलाह। तs भगवान श्रीकृष्ण हुनका सामने श्रीराम बनि दर्शन देलैथि आ कहलैथ जे अहाँ के द्वापर में दर्शन दै के कहने रही से आई पूरा भेल। जामवन्त सहर्ष ओ मणि दs कs आ अप्पन पुत्री जमवन्तिक विवाह श्रीकृष्ण जी सँ करबा देलैथि। मणि जनताक बीच में आनि आ वर्षोपरांत चौठचंद्रक पूजा कs श्रीकृष्ण भगवान प्रसेनक हत्या आ मणि के चोरी के आरोप सँ दोषमुक्त भेलाह।
मिथिला में तs अहि पावनि में उत्साहक तs वर्णने नै हो। एक ऐह पावनि अछि जाहि में अतेक रंगक नीक नीक मीठ आ नमकीन भोज्य सभ तैयार होइत अछि। अहि पावनि में काज कम आ खेनाइ ज्यादा। खाई-पिबs मामला में तs बुझु छैठ के उल्टा। छैठ में ओतेक रंगक ओरियान होइत अछि, मुदा खाई लेल कम, मुदा चौरचन में कम ओरियान आ भोजन बेसी।😃
तहन बचपन के स्मरण के अनुसार पूजा विधि सभ बता रहल छी। पुरैन पात सँग अष्टदल के अरिपन पर कलश ऊपर दीप राखि पश्चिम दिश मुँह कs पूजा होइत अछि। बड़का भालरि पर सभ तरहक नैवेद्य राखल जाइत अछि। थारी में खीर (तस्मै) आ नव मटुकुरी में दही। पूजा सफेद फूल जाहि में भैंट के फूल प्रमुख अछि, सँ पूजा कैल जाइत अछि। चन्द्रमा कें तरफ चेहरा कs अहि मन्त्रक
” सिंह प्रसेन मवधीतः सिंहो जाम्वबताहताः।
सुकुमारक मा रोदीस्तव ह्योष स्यमन्तकः।।”
मंत्रोच्चार कड़ैत चन्द्रमा कें दर्शन कैल जाइत अछि जाहि सँ अहि चन्द्र के दर्शन सँ कुनो दोष नै लागै।
अंत में
“दधि शंख तुषाराभं क्षीरोदार्णव संभवम्।
नामामि शशिनं सोमं शंभेर्मकुट भूषणम्।।”
के पढ़ैत चांदी के सिक्का सँ नुका कs थारी बाला तस्मै के काटै छी। अहि में चन्द्रमाक पूजा हेतु मुख्यतया स्त्रीगण ही व्रत राखै छैथि। साँझ में पूजा आ अर्घ्य के बाद व्रत तोड़ै छैथि। चौरचन पूजाक बाद भोज्य पकवान में नमकीन रूप में सभ तरहक तरकारी, तरुआ खास कs दालि पूरी आ ओलक चटनी मुख्य रहैत अछि। मीठा में पिरकिया (दुनू तरहक खोआ बाला आ सुज्जी बाला), टिकरी (खजूर), अनरसा आदि रहैत अछि संगहि दही आ खीर सेहो।
मिथिलांचल में किछु आदमी अहि दिन चन्द्रमा कें देखि हुनका दिस ढेपा सेहो फ़ेंकइत अछि। भारत के अन्य हिस्सा में अहि दिन चन्द्रदर्शन निषेध रहैत अछि। हाँ गणेश चतुर्थी कें रुप में गणेश पूजा आ उत्सव सेहो मनाओल जाइत अछि।
लेख लम्बा भs गेल, आ अतेक तरहक भोजन के वर्णन कड़ैत भूख सेहो लागि गेल। जाइ छी भोजन में।
धन्यवाद


text:
कैलारी गाउँपालिकाके विद्यालय सञ्चालन
पहुरा समाचारदाता
हसुलिया, १ कुँवार । कैलालीके कैलारी गाउँपालिका अन्तर्गतके सक्कु विद्यालयके पठनपाठन सुरु हुइल बा ।
विश्व व्यापी रुपमे डेखा परल कोभिड १९ से बन्द रहल विद्यालय कुवाँर १ गतेसे सञ्चालनमे आइल हो । गाउँपालिका अध्यक्ष लाजुराम चौधरी स्थानीय सरकार सञ्चालन ऐन २०७४ के दफा ११ के उपदफा २, खण्ड ज तथा विद्यार्थी सिकाई सहजीकरण निर्देशिका २०७७ के दफा ३ के उपदफा ५ के उपदफा २ तथा दफा ३३ के उपदफा २ ओ ३ मे हुइल व्यवस्था अनुसार वैकल्पिक शिक्षा प्रणाली अपनाके विद्यालय सञ्चालनमे आइल बटैलै ।
गाउँपालिकासे विद्यालय सञ्चालनके लाग ‘कोभिड–१९ रोकथाम तथा नियन्त्रणमे विद्यालय संचालन निर्देशिका २०७७’ तयार करले बा । उ निर्देशिका अनुसार विद्यार्थीहे कट्रा दुरीमे राखके पह्रैना, कौन समयमे पह्रैना, का कैसिन विधि अपनैना, मास्क, सेनिटाजरके व्यवस्था लगायत टमान विषयवस्तु समेटल बा ।
कैलारी गाउँपालिकाके शिक्षा शाखा प्रमुख गणेश मिश्र संघीय शिक्षा मन्त्रालयसे जारी वैकल्पिक प्रणालीसे विद्यार्थी सिकाई सहजीकरण निर्देशिका २०७७ के आधारमे विद्यालय सञ्चालनमे आइल जानकारी डेलै ।
उहाँ बैकल्पिक शिक्षा प्रणाली अपनाके आवश्यक विधि, विद्यालय तथा विद्यार्थीके वर्गीकरण, विद्यालय व्यवस्थापन समिति तथा अन्य सरोकारवाला निकायसे छलफल अन्तरक्रिया कैके सुरक्षाके मापदण्ड अपनैटी विद्यालय सञ्चालन करल बटैलै ।
प्रमुख मिश्र वैकल्पिक शिक्षा प्रणाली अन्तर्गत सिक्षण सिकाई केन्द्र स्थापना ओ रेडियो, टिभी तथा अनलाइनसे कक्षा लेहुइया विद्यार्थीहुक्रनके वर्गीकरण कैके पठनपाठन समेत हुइटी रहल जानकारी डेलै ।


text:
मिथिला मे नारी-समाजक विशेषाधिकार सँ जुड़ल एक चर्चा
– रूबी झा
आय सँ करीब तीस-बत्तीस साल पहिनहु तक गाम-घर में बेटा-बेटी केर विवाह में मायक बाजय के कोनो अधिकार नहि रहैत छलन्हि, अधिकांश घर में। लेकिन मिथिला में वर के जे विवाह राति में परिछन होइत छन्हि, ओहि विधक अर्थ हमरा जनतबे यैह होइत छैक जे कन्याक माय, बहिन, पीसी, मौसी, दादी, नानी आ टोल समाजक महिला लोकनिक पूरा अधिकार छन्हि जे वर केर परीक्षण कय जँ वरण कय रहल कन्याक योग्य ओ नहि होइथ तँ ओतहु सँ विवाहक आगाँक प्रक्रिया रोकि वर केँ घुमा सकैत छथि। ताहि द्वारे एहि विधक नाम परिछन कहल गेल छैक। अगर वर में कोनो कमी छैक जे कि कन्यागत सँ छूपाओल गेल छन्हि तँ महिला वर्ग केँ ई अधिकार छन्हि जे ओ वर केँ घर घुमा सकैत छथि। ताहि द्वारे मिथिला में वरक गंजी-कुरता खोलि पूरा देहक निरीक्षण करैत छथि महिला सब, जे वर पूरा सोझ-साझ छथि या नहि। आब तँ वर विवाह करय धोती-कुर्ता छोड़ि कोट-पैंट पहिरि अबैत छथि शहरी तौर-तरीका में। या वर परीक्षा में पास नहि केला अथवा महिला समाज सँ पूछल प्रश्नक उत्तर नहि द पेलाह तैयो हुनका घर घुमायल जा सकैया। एहि विधि केर सार्थकता केँ हमहुँ सब अपन सोझाँ में देखने छी, आइ वैह बात अपने लोकनिक सोझाँ राखि रहल छी।
संगीता (काल्पनिक नाम) केर विवाह छलन्हि। पूरा गाम उत्साहित छल। भरि गामक पुरुष-स्त्रीगण लागल छलथि तैयारी मे। बरियातीक स्वागत केर व्यवस्था में सब पूरा भेल छल। पहिने आय-काल्हि जेना सभकिछु हलुवाई नहि बनबैत छलाह, किछु गुणी महिला सब मिलिजुलि वर-वरी, तरुआ-तरकारी बनबैत छलथि। आर आय-काल्हि जेना टेंट हाऊस सँ सब समान किराया-भाड़ा पर नहि आबैत छल, भरि गाम सँ समान आनि सारा व्यवस्था होइत छलय। भरि गामक लोक एहि में लागल रहैत छलथि जे हमरा सबहक तरफ सँ कोनो तरहक कमी नहि रहि जाय, गामक अपजस नहि भऽ जाय। तय समय पर वर-बरियाती दलान पर एलाह। मंच सजल रहै ओहि पर वर आ हुनक पिता बैसलाह। बरियाती सबहक स्वागत होबय लागल, ठंडा-गरम, नाश्ता-विग्जी सब परोसल जा रहल छल। तकरा बाद समय आयल वरक परिछन केर। परिछन के समय वर सँ मिथिला के नारी सब सवाल पर सवाल पूछैय लगलीह। जहन मिथिला में रामजी सँ ढ़ेरों सवाल नारी सब पूछलीह तँ आम वर के कोना छोड़तीह। ओ तँ हुनका सभक अधिकार आ परम्परा छन्हि। जहन वरक कुरता खोलाओल गेल तँ महिला सब देखलीह, वरक हाथ में किछु परेशानी छन्हि। कुरता खोलय में बहुत समय लगलैन। काना-फूसी होबय लागल। कन्याक माय बजेलीह कन्याक पिता केँ आ कहली, “हम बेटी केर विवाह एहि वर सँ किन्नहुँ नहि करब। वरके घूमा दियौक”, कन्याक पिता कहय लगलाह जे लोक-समाज कि कहत, दरवज्जा पर सँ वर-वरियाती घुमि जायत तँ फेर बेटीक कतहु विवाह नहि होयत। कन्याक माय जिद्द पर अड़ि गेलीह आ अपन पति केँ अन्ततः समझाबय में कामयाब भ गेलीह। कहली हमरा (नारी) लोकनि वरक दलान पर नहि जायब ताहि द्वारे हमर पूर्वज ई विधि बनेने छथि। हम वर केँ वापस कय देबनि से हमरा लोकनिक अधिकार थिक। वरक बाप-पित्ती सब अहाँ सँ कियैक छुपेलनि ई बात। टोल-समाज कि कहत से कहय दियौन? हयरा ओहि सँ कोनो मतलब नहि अछि। आर हमर बेटीक विवाह कियैक नहि होयत, ककरो बेटी समाज में कुँवारी छैक जे हमर रहत? एखन पहिने एहि वर केँ वापस करू।
ओहि दिन में किछु ज्यादा पुरुषवर्ग केर वर्चस्व घर-बाहर दुनू जगह रहैत छलन्हि, लेकिन संगीताक माय किनको एक नहि सुनलीह। पूरा गामक मान्यगण सब समझाबय में असफल भेलाह। आर आखिरकार वैह भेल जे सब नारीक मोनक इच्छा रहनि। वर-वरियाती केँ घर घुमायल गेलनि। हमरा गर्व अछि संगीता माय सनक माय पर, जे अपन बेटी लेल पति, टोल, समाज सब सँ लड़ि गेलीह। पहिने कि होइत छलैक, माय केँ बाजय तक केर कोनो अधिकार नहि होइक आ बाप केँ जतय जेहेन मोन होइत छलन्हि ततय बेटी केँ दहा-भसिया दैत छलखिन्ह। ताहि द्वारे लूल्ह, लांगर, बौक, बहिर, आन्हर, पागल-बताह, बुढ बुढानूस सब पुरुषक विवाह भऽ जाइत छलन्हि। बहुत दुखद स्थिति छल। आब किछु सुधार भेल आर किछु बाँकी अछि। सब बाप बेटीक प्रति खराबे सोच रखैय छलैथ सेहो नहि छैक मुदा मिथिलाक कमजोर आर्थिक अवस्था मे एहेन बेसी रास घटना मोन पड़ैत अछि।


text:
नवका- पुरनका लेख सर्च करु...
मिथिलाक लोकपर्व सामा चकेवा
छठि के भोरका अर्घ्य के दिन सं अपन मिथिला मे एकटा पावनि मनाएल जाएत अछि सामा-चकेवा. सामा-चकेबा के अहां मिथिलांचल के एकटा खास लोकपर्व कहि सकैत छी. सामा-चकेवा अहां के आओर दोसर ठाम देखय लेल नहि मिलत.
बच्चा मे गाम मे बहिन सभ के सामा-चकेवा पावनि के मनाबैत देखैत छलहुं. एकरा अहां सामा-चकेवा खेलैत सेहो कहि सकय छी. ओना त ई पावनि लड़की-महिला सभ के अछि... मुदा बच्चा मे ओहि मे हमहुं सभ शामिल भs जाएत छलहुं. मुदा शुरू मे एकरा बारे मे विस्तार सं ओतेक नहि मालूम छल. सामा-चकेवा नाटक देखला के बाद काफी किछ जानए लेल मिलल.
सामा चकेबा भाई-बहिनक प्रेमक पावनि अछि. अहि मे सामा-चकेवा... सतभइया... बृंदावन... चुगला... ढोलिया बजनिया... वन तितिर ... पंडित आओर दोसर मूर्ति खिलौना सं खेलल जाइत अछि... सन स बनल चुगला के जलायल जाइत अछि... सामा चकेवा भोरका छठि के शुरू भs कार्तिक पूर्णिमा के दिन तक खेलल जाएत अछि आओर विसर्जन करि देल जाइत अछि.
सामा चकेवा के बारे मे कहल जाइत अछि जे सामा भगवान श्रीकृष्ण के पुत्री श्यामा छलीह. ओ अपन पिताक शाप के कारण चिड़य बनि गेल छलीह. कहल जाइत अछि जे भगवान श्रीकृष्णजी के बेटी श्यामा... सामा के जंगल में खेलय के शौक छलन्हि... अपन एहि प्रकृति सं जुड़ल रहय के शौक... फूल पत्ती... पक्षी सं खेलय के शौक के लेल ओ हर दिन पौ फूटतहिं जंगल दिस चलि जाइत छलीह. सामा के प्रकृति सं जुड़य... गाछ-बृक्ष... पशु-पक्षी सं खेलय के ई बात चुगला...चूड़क के नीक नहि लागल. ओ श्रीकृष्णजी के पास जा क सामा के बारे मे उल्टा पुल्टा बात बता देलक. एहि पर खिसियाक भगवान कृष्ण सामा के चिड़य बनि जाइ के शाप दs देलथिन्ह. जेहि सं सामा चिड़य बनि गेलीह.
जखन एहि बातक पता सामा के भाई के लगलन्हि. त ओ अपन बहिन के शाप सं मुक्त करय आ वापस लाबय लेल लगि गेलाह. ओ तप करय लगलाह. हारि कs भगवान के कहय पड़लन्हि जे कार्तिक मास के अहांक बहिन अयताह आओर पूर्णिमा के दिन विदा भय जएताह. ताहि दिन सं भाई- बहिनक प्रेमक.. स्नेहक ई पावनि... सामा चकेबा के रूप में मनावल जाइत अछि.
एहि पावनि मे सामा-चकेवा के मूर्ति लs क आठों दिन सामा चकेवा खेलल जाएत अछि. एहि मे एकटा आओर बात अछि जे ई शाम के बाद खेलल जाएत अछि. सामा चकेवा के गीत गाएल जाएत अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मैथिली फिल्म
मैथिल भाई लोकनि के लेल एकटा नीक खबर अछि. जल्दीए अहां सभ के एकटा आओर मैथिली फिल्म देखय के लेल मिलत. फिल्मक नाम अछि " हमर अपन गाम, अपन लोक " हमरा कनि विशेष खुशी भs रहल अछि किएक त एहि फिल्मक मुहूर्त हमर अपन ब्लॉक केवटी के खराज गाम मे भेल. फिल्मक मुहूर्त विधायक अशोक कुमार यादव जी कएलखिन्ह. फिल्म के डॉयरेक्टर छथिन्ह मनोज झा आओर प्रोड्यूसर छथिन्ह कल्याणी झा. फिल्म केर निर्माण भ रहल अछि कल्याणी इंटरटेनमेंट के बैनर सं. फिल्म मे मिथिलाक बाढ़ि... रौदी... बेरोजगारी... पिछड़ापन... विकासक अनदेखी के कारण लोकक पलायन के मुद्दा उठाएल गेल अछि. एहि फिल्म मे ई देखायल जा रहल अछि जे पलायन... गाम घर सं दूर भेलाह के बादहिं लोक अपन माटि...पानि के नहिं बिसरा पाबय छथि. एकरे संग ओहन लोकक के फेर सं मिथिला सं जोड़य के कोशिश कएल जा रहल अछि जे अपन जड़ि सं कटि चुकल छथिन्ह... अपन परम्परा...संस्कृति के बिसरा चुकल छथिन्ह. कोशिश त नीक अछि. फिल्म के कलाकार छथिन्ह पिंकू श्रीवास्तव... सपन कुमार.... जूली कुमारी आओर मनोज राणा. फिल्म मे संगीत द रहल छथिन्ह परमानंद मकुनमा. गायक- गायिका मे त बड़ पैघ नाम सभ छथिन्ह कुमार शानू... मो अजीज... अनुराधा पौडवाल... रेखा राव. एहि फिल्म के स्क्रीप्ट राइटर छथिन्ह प्रेम सागर. फिल्म के शूटिंग छठ के दिन 5 नवम्बर सं होएत. शूटिंग खराज गाम... रैयाम चीनी मिल... सुक्की डैम... राजनगर कैम्पस मे होएत. त इंतजार करु फिल्म के सिनेमा हॉल मे आबय के.


text:
कहैए राति सुनि लिअ सजन, आइ अहाँ तँ जेबाक जिद जूनि करू।
इ दुनियाक डर फन्दा बनल, इ बहाना बनेबाक जिद जूनि करू।
अहाँ बिन सून पडल भवन बलम, रूसल किया हमरा सँ हमर मदन,
अहाँ नै यौ मुरूत बनि कऽ रहू, हमरा हरेबाक जिद जूनि करू।
इ चानक पसरल इजोत नस-नस मे ढुकल, मोनक नेह छै जागल,
सिनेह सँ सींचल हमर नयन कहल, अहाँ कनेबाक जिद जूनि करू।
अहाँ प्रेम हमर जुग-जुग सँ बनल, हम खोलि कहब अहाँ सँ कहिया धरि,
अहाँ संकेत बूझू, सदिखन इ गप केँ कहेबाक जिद जूनि करू।
कहै छै मोन "ओम"क पाँति भरल प्रेम सँ, सुनि अहाँ चुप किया छी,
इ नोत कते हम पठैब, उनटा गंगा बहेबाक जिद जूनि करू।
(बहरे-हजज)


text:
पटना। प्रदेश भाजपा अध्यक्ष डॉ सीपी ठाकुर कहला अछि जे नव बिहार क संकल्पना कए साकार करब आ एकरा लेल राजग सरकार क बरकरारी हुनकर प्राथमिकता रहत। अध्यक्ष बनलाक बाद अपन पहिल प्रतिक्रिया मे ओ कहला जे बिहार भाजपा मे कोनो गुटबाजी नहि अछि आ सब गोटे मिल कए चुनाव मे उतरब। हुनकर अनुसार स मुख्यमंत्री नीतीश कुमार आ उपमुख्यमंत्री सुशील कुमार मोदी क सरकार बहुत नीक काज करि रहल अछि। बिहार बदलि रहल अछि। दुनिया मे बिहार क री-ब्रांडिंग भ रहल अछि। ओ कहला, हमर अध्यक्ष पद बदलाव क एहि यात्रा कए मंजिल देबा लेल समर्पित होएत। ठाकुरक दावा अछि जे राजग हर हाल मे विधानसभा चुनाव जीतत। राजग कए छोडि़ सबहक जमानत जब्त भ जाएत
उल्लेखनीय अछि जे शुक्रदिन भाजपा आलाकमान बिहार इकाई क दूनू गुट कए ‘ठंडाÓ करैत डॉ सीपी ठाकुर कए प्रदेश अध्यक्ष बना देलक। ओ दूनू गुटक पसंद बताउल जा रहल छथि। अध्यक्ष पद क प्रबल दावेदार अश्र्विनी कुमार चौबे कए राष्ट्रीय कार्यकारिणी मे शामिल कैल गेल अछि। शुरू सुखदा पांडेय गंभीर नाम छल। हुनको राष्ट्रीय उपाध्यक्ष बना देल गेल। डॉ ठाकुर एखन राज्यसभा सदस्य छथि। केंद्रीय मंत्रिमंडल मे महत्वपूर्ण विभाग कए जिम्मा सम्हारि चुकल ठाकुर पटना स कांग्रेस आ भाजपा दूनू पार्टी स सांसद भ चुकल छथि। ओ बिहार लेल एकटा चिनहल चेहरा छथि आ हुनकर छवि सेहो साफ अछि। मैथिली कए आठम अनुसूची मे ल जेबा मे हुनकर महत्वपूर्ण योगदान अछि। जाहिर तौर पर आब हुनकर समर्थक बेहद खुश छथिं। बधाई क तांता लागल अछि।


text: नई दिल्ली। भागलपुर स सांसद आ पूर्व केन्द्रीय मंत्री शाहनवाज हुसैन आई लोकसभा मे कहला जे दीदी रेल बजट मे बिहार क संग ‘अन्याय’ केलथि अछि। ओ कहला जे संयुक्त प्रगतिशील गठबंधन सरकार स रेलवे क आधुनिकीकरण आ विस्तार क काज नहि भ पाबि रहल अछि। दीदी खाली घोषणा करि रहल छथि। हुसैन रेल बजट क अनुदान मांग पर चर्चा क शुरुआत करैत इ गप कहलाह। ओ कहला जे रेल मंत्री बिहार क संग एहन व्यवहार किया करि रहल छथि, बुझबा मे नहि आबि रहल अछि। बिहारक कईटा रेल परियोजना पर काज नहीं भ रहल अछि। बिहार क मुख्यमंत्री नीतीश कुमार सेहो रेल मंत्री कए पत्र लिखने छलाह, मुदा सबटा काज अधूरे पड़ल अछि। ओ कहला जे केवल बिहार नहि कईटा आओर राज्य मे रेल परियोजना क काज अधूरे पड़ल अछि। मसलन जम्मू-कश्मीर मे रेलवे मार्ग क काज सुस्त अछि। हुसैन कहला,’हम चाहैत छी जे ममता बनर्जी मात्र बंगाल क मंत्री क रूप मे नहि बल्कि देश क मंत्री क रूप मे जानल जाएथि।Ó ओ कहला जे रेलवे क बुनियादी ढांचा कए मजबूत करब आ पटरी क विकास आ विस्तार क जरूरत अछि। राजग शासनकाल मे एकरा लेल तत्कालीन मुख्यमंत्री नीतीश कुमार 17000 करोड़ क योजना बनेने छलाह, मुदा आइ कोनो काज नहि भ रहल अछि। ओ कहला जे बनर्जी क 250 स 350 किलोमीटर क रफ्तार स ट्रेन चलेबाक घोषणा क की भेल। आइ पटरी ओकर आधो सहबा योग्य नहि अछि। हुसैन कहला जे रेल मंत्रालय अपन काज छोडि़ कए बाकी सबटा काज करि रहल अछि। ओ स्कूल, मॉल, अस्पताल आओर न जाने की-की खोलबाक घोषणा करि रहल अछि, मुदा रेलक विकास पर कोनो काज नहि भ रहल अछि। भागलपुरक सांसद रेलगाड़ी मे सांसद क आरक्षण मे सेहो गड़बड़ीक शिकायत रेलमंत्री स केलथि। ओ कहला जे रेलवे सुरक्षा, यात्री क सुविधा आ खान-पान पर सेहो ध्यान नहि देल जा रहल अछि। ओ पटना रेलवे स्टेशन क सामने प्रथम राष्ट्रपति डॉ राजेंद्र प्रसाद क प्रतिमा लगेबाक मांग करैत नौगछिया मे किछु ट्रेनक ठहराव क मांग केलथि।


text:
1932ईमे भारत भरिमे विदेशी वस्तुक बहिष्कार भए रहल छल। विदेशी कपड़ाक बहिष्कार भए रहल छल। शराब-बंदीक लेल कार्यकर्तालोकनि शराबक दोकान पर जाए पिकेटिंग करैत छलाह। मधुबनीक खादी उद्योग विकसित छल। काली किंकर दत्त लिखैत छथि जे एकटा हरिजनकें एहि खादी भंडारमे नौकरी सेहो देल गेल (History Of The Freedom Movement In Bihar Vol-ii, पृ. 200)
एम्हर मधुबनीमे कांग्रेसक संगठन बहुत मजबूत छल। ओ लोकनि अंग्रेजी सामान सभ बेचनिहार दोकानदार पर अपन दबाब बनौने रहथि। हुनकालोकनिक आदेश मानबाक लेल दोकानदार बाध्य छल। आ यैह कारण छल जे 1930ई. मे जखनि विदेशी वस्तुक बहिष्कारक लेल कांग्रेसी कार्यकर्ता पिकेटिंग करैत रहथि तँ सरकारक दिससँ हिनकालोकनिकें आपराधिक कानून संशोधन अधिनियमक धारा 15 के अंतर्गत दण्डित करबाक लेल अधिसूचना निकालल गेल। एहन अधिसूचना मधुबनीक लेल सेहो निकलल जे 1 दिसम्बर, 1930ई. केँ बाँटल गेल।
मधुबनी सदर आ राजनगरमे कांग्रेसक मजबूतीक संकेत भेटैत अछि। 1932ई. में मधुबनीक कांग्रेसी कार्यकर्ता बर्माक किराशन तेलक बहिष्कार सेहो कएने रहथि। बर्मा-शेल वाइल स्टोरेज एंड डिस्ट्रीब्यूटिंग कम्पनी ऑफ इंडिया लिमिटेड किरासनक बिक्री करैत छल। मधुबनीमे एकर बहिष्कार भेल छल। कांग्रेसी कार्यकर्ता दोकानकारकेँ एकरा बेचबासँ मना कएने रहथि। लिखित पर्चा बाँटल गेल छल। ओहि पर्चामे लिखल गेल छल जे जे दोकानदार एखर बिक्री करताह हुनकासँ 101 रुपया जुरमाना ओसूली कएल जाएत।
कांग्रेसक एहि घोषणासँ मधुबनी सदर आ राजनगरमे एकर बिक्री लगभग बंद भए चुलक छल जाहि पर चिन्तित भए बंगाल चैंबर ऑफ के सचिव 9 सितम्बर 1932ई.कें पत्रांक 2912-1932क द्वारा सरकारक मुख्य सचिव केँ पत्र लिखने रहथि जे सरकारकेँ एहि पर ध्यान देबाक चाही। एहि घटनासँ व्यापारिक संगठनकेँ बड़ हानि भए रहल अछि। एही पत्रमे मधुबनीक स्थिति पर प्रकाश दैत कहल गेल अछि जे 4 टा दोकानदारसँ 150 रुपया दण्ड असूलि लेल गेल अछि तेँ दोकानदार डेराएल अछि। मधुबनीक एस.डी.ओ. घोषणा कए चुकल छथि जे कांग्रेसी कार्यकर्ताकेँ एहि प्रकारक कोनो धनराशि देब अवैध थीक। एस.डी.ओ.क एहन घोषणाक बादो दोकानदारसँ ततेक डेराएल अछि जो किरासनक बिक्री बंद अछि। तेँ सरकारकेँ एहि पर कोनो ठोस डेग उठएबाक चाही।
एहि पत्राचारसँ मधुबनी आ राजनगरमे कांग्रेसक मजबूत संगठनक पता चलैत अछि। मुदा एहि विषय पर एखनि धरि विशेष काज नहिं भेल अछि।
राष्ट्रीय अभिलेखागार दिल्लीक एक दस्ताबेज सँ पता चलैत अछि मधुबनीक गंधवारि थानाक अंतर्गत गरम दलक क्रान्तिकारी सेहो रहथि। मधुबनी क्रान्तिकारी दल (मधुबनी रिवोल्यूसनरी पार्टी) क नामसँ एकटा संगठन छल। 6 जुलाई 1935ई.क रिपोर्टक अनुसार गंधवारि (Gandwar) गाममे बम बनएबाक क्रममे विस्फोट भेलासँ एक व्यक्तिक मृत्यु आ तीन व्यक्ति आहत होएबाक रिपोर्ट अछि।
मधुबनीमे स्वतंत्रता आन्दोलनक विवरण पर इतिहास लिखाएब बाँकी अछि।


text:
दिल्ली, २२ अक्टूबर २०१९ । मैथिली जिन्दाबाद!!
दुइ चरण उपरान्त तेसर चरण केर कार्य लेल संस्थागत समन्वय
दिल्ली विश्वविद्यालय मे मैथिली पढौनी लेल मैथिली साहित्य सम्मेलन द्वारा निरन्तर प्रयास करबाक क्रम मे विगत २० अक्टूबर केँ हिन्दी भवनमे ‘दिल्ली विश्वविद्यालयमे मैथिलीक पढ़ाइ’ अभियान पर बैसारक आयोजन कएल गेल छल। मैसासक अध्यक्ष संजीव सिन्हा जनतब देलनि जे एहि बैसारक संगे दिल्ली विश्वविद्यालय मे मैथिली पढौनी लेल योजना अनुरूप दुइ चरण पूरा भेल अछि। एहि सँ पूर्व देश भरि मे कार्यरत मिथिला-मैथिलीक विभिन्न संस्था सभ द्वारा दिल्ली विश्वविद्यालयक कुलपति केँ ज्ञापन पठायल गेल छल, संगहि दिल्ली विश्वविद्यालयक कुलपति संग वरिष्ठ भाजपा नेता आ मैथिली भाषा केँ सदा-सर्वदा हित कयनिहार महान व्यक्तित्व डा. सी. पी. ठाकुर केर मध्यस्थता व पहल अन्तर्गत वार्ता सेहो संभव भेल रहय।
मैथिली लेखक संघक महासचिव बिनोद कुमार झाक अध्यक्षता मे संपन्न एहि बैसार मे निर्णय लेल गेल जे आब तेसर चरण मे दिल्ली विश्वविद्यालयक प्राध्यापक सभ सँ भेंटघाट करैत ‘मैथिलीक पढ़ाइ’ विषयपर हुनका लोकनि द्वारा सार्थक पहल लेल आग्रह कएल जायत। बैसारक संचालन अखिल भारतीय मिथिला संघक महासचिव प्रकाश झा कएने रहथि, जखन कि धन्यवाद ज्ञापन मैथिली साहित्य सम्मेलनक अध्यक्ष संजीव सिन्हा कयलनि। बैसार मे एक-दोसर सँ ई अपेक्षा कयल गेल जे अपन अधिकतम सम्पर्कक उपयोग करैत दिल्ली विश्वविद्यालयक समस्त शिक्षक वर्ग केँ एहि काज लेल आगू एबाक अनुरोध कयल जाय। उपरोक्त बैसार मे अध्यक्ष Binod Kumar Jha, मैथिली लेखक संघ, Prakash Jha, मैलोरंग/अ. भा. मिथिला संघ, Birbal Jha, मिथिलालोक फाउंडेशन, रामबाबू सिंह, अंतरराष्ट्रिय मैथिली परिषद्, Alok Kumar , मैथिल पत्रकार ग्रुप, संजीव सिन्हा, मैथिली साहित्य सम्मेलन, Arun Kumar Mishra, मैथिल मंच, Basant Jha Vats, मैथिल यूथ परिषद्, Ashok Kumar Jyoti, आरसी प्रसाद स्मृति न्यास, Kundan Kumar Karn, कर्ण गोष्ठी, CA Ashish Niraj, कर्ण कायस्थ महासभा, Srijan Shilpi, राज्यसभा सचिवालय, Avinash Kumar Singh , दिल्ली विश्वविद्यालय, विजय नारायण झा, मिथिला युवा मंच, सूर्यानन्द झा, मैथिल यूथ परिषद्, विश्वनाथ झा, मिथिलालोक फाउंडेशन – हिनका लोकनिक उपस्थिति छल। एहि अभियान केँ गतिशीलता प्रदान करबाक लेल सब कियो अपना-अपना स्तर सँ पूर्ण प्रतिबद्धता प्रकट कयलनि।


text:
26 जनवरी के परेडक झांकी मे मैथिली गीत पथिआ मौनिया रे जान संग सिक्की कलाक रूप देख मन गदगद भ गेल. अपना मे एकटा गर्व जका महसूस भेल.
सिक्की कला पर बनल एहि झांकी मे
अगिला भाग मे छह कोना वाला सिक्की सं बनल एकटा बॉक्स छल... ओहि पर एकटा बड़का कलश बनाऔल गेल छल जकरा ऊपर सिक्की सं बनल नारियल राखल गेल छल.
झांकी मे रंग-बिरंग के पौती-मौनी आ खिलौना राखल गेल छल. झांकी मे महिला सभ सिक्की सं सामान बनाबए मे सेहो जुटल छलीह.
आई-काल्हि जखन सिक्की कला खत्म भेल जा रहल अछि सरकार के तरफ सं एकरा झांकी मे शामिल करनाए नीक... सराहनीय कदम अछि.
सिक्की कला के लेल 1969 मे रैयाम के विंदेश्वरी देवी जीके राष्ट्रीय पुरस्कार मिल चुकल छनि. एहिना सीतामढ़ी...सुरसंड के कुमुदनी देवी सेहो राष्ट्रीय पुरस्कार पा चुकल छथीह.
मिथिला मे मिथिला पेंटिंग के जकां सिक्की कला सेहो काफी लोकप्रिय रहल अछि. मुदा मिथिला पेंटिंग देश-दुनिया मे नाम कमा रहल अछि सिक्की आर्ट पिछड़ि गेल.
दरभंगा...मधुबनी... समस्तीपुर... सहरसा... सीतामढ़ी आ नेपालक बॉर्डर वाला मिथिलाक इलाका मे पहिने शादी-विवाह मे सिक्की सं बनल मौनी- पौती आ तरह-तरह के सामान देल जाएत छल. सभ मे किछ नहि किछ सामान भरल रहैत छल.
मुदा आई काल्हि ई देखय मे नहि आ रहल अछि. पहिने मां- दादी...दीदी सभ के टकुआ लS सिक्की सं किछ न किछ बनाबैत देखैत छलहुं. मुदा आब नहि देखाएत अछि.
सिक्की एक तरहक घास होएत अछि. सड़क आ पोखर कात मे लंबा-लंबा सोन जकां चमकैत सिक्की अहां के मिल जाएत. पानि के मौसम के बाद ई उगैत अछि आओर एकरा काटि क सूखा लेल जाएत अछि.
सोन जकां चमकैत सिक्की के लाल-हरियर रंग सं रगि कं रंग-बिरंगक सामान...खिलौना...मौनी...पौती बना लेल जाएत अछि. कईठाम तं सिक्की सं पर्दा...चटाई...कलैंडर- फोटो सेहो देखय लेल मिलल.
एकटा कलाकार अपन सोच के जतेक दूर तक ल जा सकैत अछि ओतक तरहक सामान अहां सिक्की सं बना सकैत छी.
सरकार के एहि कला के बढ़ाला देबय के प्रयास करबाक चाही. ओना एहि बेर दरभंगा मे मिथिला उत्सव के दौरान सेहो सिक्की सं बनल किछ सामान देखय लेल मिलल.
रैयाम सं आएल किछ माई-बहिन अपन सिक्की कला के मंडप मे प्रदर्शित कएने छलीह. मुदा एकरा आओर बढ़ाबा देबय के जरूरत अछि.
अगर एकरा सं किछ पाई आबय लगय...किछ कमाय होए लगय तं गामघर के आओर माई बहिन एहि सं जुड़ि सकय छथीह.
एहि लेल अपना दिस काज करय वाला किछ एनजीओ सभ के सेहो आगां आ क प्रयास करबाक चाही जेहि सं ई कला दम तोड़य सं बचि सकय.


text: पटना । बिहार औद्योगिक क्षेत्र विकास प्राधिकार (बियाडा) ओहन जमीन कए दोबारा वापस लेबा लेल एग्जिट पालिसी बनेलक अछि, जाहि पर आवंटन क कई साल बाद सेहो कोनो उद्योग नहि लगाउल गेल अछि। एहि मासक अंत तक एहि पालिसी क घोषणा करि देल जाएत। एकरा कार्यान्वित करबा लेल वन टाइम सेटलमेंट स्कीम लागू कैल जाएत। निवेश क कईटा नव प्रस्ताव कए देखैत उद्योग विभाग बियाडा क अधीन भूखंड क बेहतर उपयोग करबाक लेल इ योजना तैयार केलक अछि। जांचक क्रम मे विभाग कए पता चलल जे एहन कईटा भूखंड अछि जाहि पर कई साल पहिने उद्योग इकाइ कए आवंटित त कैल गेल, मुदा ओहि ठाम कोनो कारखाना नहि खुलल। आवंटित जमीन बेकार पड़ल अछि। उद्योग विभाग क प्रधान सचिव सीके मिश्रा कहला जे एहन जमीन कए वापस हासिल करि दोबारा आवंटन लेल एग्जिट पालिसी बनाउल गेल अछि। एहि स भूखंड मालिक आ विभाग, दूनू कए लाभ होएत। अगर कोनो उद्योग इकाई कए पांच साल पहिने पांच लाख मे कोनो भूखंड आवंटित भेल छल आ ओहि पर कोनो कारखाना नहि लागल अछि, त ओकरा एहि पालिसी क तहत विभाग पांच लाख स बेसी टका द जमीन वापस ल लेत। इ रकम एकमुश्त भुगतान कैल जाएत। फेर वापस लेल गेल जमीन कए नव निवेशक कए वर्तमान दर पर आवंटित कैल जाएत। एहि स बियाडा आ जमीन मालिक दूनू कए फायदा होएत। एहि पालिसी क उद्देश्य उद्योग लगेेबा लेल इच्छुक निवेशक कए जमीन उपलब्ध करायब अछि। ओ कहला जे एहि योजनाक सबस बेसी लाभ चीनी निगम क बंद पडल मिल कए खोलबा मे होएत। 15 टा मिल मे स 6टा मिल कए निजी हाथ मे सौंपल जा चुकल अछि। शेष 9टा चीनी मिल क जमीन कए अन्य उद्योग लगेबा लेल उपयोग करबाक सेहो विचार कैल जा रहल अछि। एहि 9टा चीनी मिल क लग मे काफी बेसी जमीन अछि। एकर उपयोग चीनी क अलावा दोसर प्रकार क उद्योग लगेबा क इच्छुक निवेशक कए आवंटित कैल जाएत। एहि स बेकार पड़ल जमीन क उचित उपयोग भ सकत।


text:
नवका- पुरनका लेख सर्च करु...
ई कि भs रहल अछि ? Ee ki bha rahal achhi ???
ई कि भs रहल अछि ?
कोसी मे आएल बाढ़ि सं लोक त्राहि-त्राहि करि रहल छथिन्ह. पानि छो़ड़ि आओर किछ नहिं दिख रहल अछि. जेम्हर नजर उठाबि ओम्हर पानिए पानि. जाएल जाए त कतs ? एहन स्थिति मे बचय लेल नावs टा एकटा सहारा छै. आओर नाव वाला अछि जे मनमाना पाई मांगि रहल अछि. सभ ठाम राहत आओर बचाव दल के लोक नहिं पहुंच पा रहल छथिन्ह. जतेय नाव पहुंचिओ रहल अछि ओहिठाम जोड़गर लोक सभ... इलाका के गुंडा... मवाली सभ आन लोक के धकिआ कs नाव पर चढ़ि कब्जा कs लैत अछि. एक तs कोसी के कोप... दोसर गुंडा... बाहुबली... जोड़गर लोक... गली-मोहल्ला के छोटभैया नेता सभ के लंठई. कई ठाम सं खबर आबि रहल अछि जे नाव वाला पार लगाबय लेल हजार-हजार रुपया मांगि रहल अछि. पाई नहिं रहला पर शरीर परsक गहना तक उतरबा लs रहल अछि. एकरा कि कहबय? ई त अन्याय छै न यौ . ओना सरकार तरफ सं कहल गेल अछि जे नाव वाला पाई लेबैत पकड़ा जाएत ओकर नाव जब्त कs गेल जाएत.
एतबा नहिं बाढ़ि अएला पर लोक के त जी-जान बचाबय लेल जेम्हर रास्ता मिलय छनि भागि रहल छथिन्ह... जे गाड़ी... घोड़ा...नाव... ट्रेक्टर... बैलगाड़ी मिलय छनि सुरक्षित जगह दिस निकलि रहल छथिन्ह. मुदा एहि बीच चोर उच्चका सभ के मौका मिलि जा रहल अछि. एहनो खबर छै जे लोक सभ अर द्वार छोड़ि जे छोट-छिन सामान...बैग...अटैची... झोला.. मोटरि...बैल...बाछी... बकरी लs ऊंच ठाम लेल विदा भ रहल छथिन्ह हुनका सभ के सामान सेहो छिनय के कोशिश कएल गेल अछि. लूटय के कोशिश कएल गेल अछि. एहन समय जखन कि पूरा दुनिया बाढ़ि पीड़ित के मदद के लेल आगां आबि रहल अछि ओ अपन हरकत सं बाज नहिं आबि रहल छथि. कई ठाम जखन खाय-पिबय के पैकेट गिराएल गेल आ बांटल गेल त जोड़गर आओर मुंहगर लोक... गुंडा सभ ओहि पैकेट के झपटि कs छीन लैत अछि. आम लोक भौंचक भs देखते रहि जाय छथिन्ह. लोक दान पुण्य कs लोक परलोक सुधारय के कोशिश करैत अछि.
एहन लोक के कि कहबय. एहन गप्प सेहो सुनय मे आबि रहल अछि जे सरकार तरफ सं जे नाव सभ देल गेल अछि ओहि पर सेहो जोड़गर लोक सभ कब्जा कs लेने छथिन्ह. अपन अपन पार्टी पॉटिक्स ... नाता-रिश्ता के ध्यान मे रखि लोक के निकालि रहल छथिन्ह. एहन लोक जे दु चारिटा छथि...हुनका सभ सं आग्रह... निवेदन अछि जे एहन विपत्ति के समय अगर मदद नहिं करि सकय छी त परेशानी केर आओर बेसि बढ़ाबय के कोशिश त नहिं करिऔ. भगवान के नाम लs मदद केर लेल जुटि जाउ. अहां जोड़गर लोक छी... मदद मे लागव तs सभ सं बेसि अहिं सभ मदद कs सकब. मन के बड़ शांति मिलत. अगिला... पिछला सभ गलती सुधारय केs ई नीक मौका अछि. किछ पुण्य कमा लिअ.
सदस्यता लें टिप्पणियाँ भेजें (Atom)


text:
सोमदिन सं सावन माष शुरू भ’ रहल अछि। कोरोना महामारी कें चलते एहतियातन शिवालय आ मंदिर मे ताला लगा देल गेल अछि। एना में अहि बेर नै त’ बोलबम कें जयघोष करैत कांवड़िया रास्ता मे दिखत आ नै शिवालय मे सार्वजनिक रूप सं जलाभिषेक क’ सकेत छी।
कोरोना संक्रमण सं बचबाक लेल प्रशासन जलाभिषेक पर रोक लगा रखने अछि। सावन मेला कें आयोजन सेहो नै होयत। एना मे भोला भक्त घर पर बाबा केर पूजा अर्चना करता। जखन किछू मंदिर मे गेट बंद राखल जायत पर बाहर सं अरघा सं श्रद्धालु जलाभिषेक क’ सकता। पटना सहित सूबे कें प्रमुख शिवालय सोनपुर कें हरिहरनाथ, मुजफ्फरपुर कें गरीबनाथ, कुशेश्वरनाथ, सिंहेश्वरनाथ, बैकटपुर शिवमंदिर मे श्रद्धालु आ कांवड़ि केर भीड़ नै देखल जायत।
कर्मकांड विशेषज्ञ पं. विपेंद्र झा माधव कें मुताबिक अहि बेर सावन माष केर शुरुआत शिववास आ सोमवारी सं शुरू भ’ रहल अछि जे अति शुभ अछि। सोमदिन 6 जुलाई क’ सुबह 9.02 बजे तक शिववास अछि। मान्यता अछि जे शिववास मे भगवान शिव आ पार्वती उपस्थित रहैत छथि। अहि दौरान भोलेनाथ कें पूजन,जलाभिषेक,रुद्राभिषेक अति फलदायी रहत। सावन मास शिव कें बहुत प्रिय होयत अछि पर सावन केर सोमवारी आर प्रिय छनि। अहि लेल सावन केर सोमवारी क’ व्रत-पूजन, जलाभिषेक,रुद्राभिषेक आदि सं हुनकर कृपा अधिक मिलैत अछि। सभ’ तरहक बाधा दूर होयत अछि आ रोग सं मुक्ति मिलैत अछि।


text:
कैल्हि शुक्र दिनक सांझ 6:00 बजे के आसपास गोलू राय सोनार टोली गुरुद्वारा मोड़ सँ जायत छलाह। मोड़ सँ करीब ढाई सौ मीटरक दूरी पर हुनकर घर अछि। जहिना गोलू गुरुद्वारा मोड़ पर पहुंचला अपराधी सभ हुनका घेरि केँ ताबड़तोड़ गोली मारी देलक। अपराधी सभ कुल 4 गोली मारलक जाहिसँ गोलू केँ घटनास्थले पर मौत भ' गेल।
गोलू केँ पिता होमगार्डक जवान छथि। ओ मंगलतालाब विद्युत कार्यालय मे तैनात छथि। स्थानीय लोग सभ कहलनि कि गोलू राय आपराधिक प्रवृत्तिक रहथिन। ओ जेल सेहो जे चुकल रहथिन। पुलिसक मुताबिक प्रथम दृष्टया बुझा रहल अछि कि वर्चस्व वा आपसी रंजिशक लेल एहि घटना केँ अंजाम देल गेल अछि। पुलिस घटनास्थल सँ चारि गोट खोखा बरामद केना अछि आओर जांच पड़ताल मे लागल अछि।


text:
अशोक कुमार
बिहार मे आब शराब पीनिहार कें जेबी मे पचास हजार टाका राखय पड़तैन अन्यथा तीन मासक लेल जेल जाय पड़तैन। आई विहार विधानसभा विहार मद्य निषेध एवं उत्पाद संशोधन विधेयक २०१८ पास कय पूर्ववर्ती नियम में संशोधन कयलक। बिहार मे सुखाड़क स्थिति पर विधानसभा मे कार्यस्थगन प्रस्ताव केँ मंजूर करबाक माँग पर विपक्षी सदस्य सब सदन क वायकाट कयलनि आ हुनक अनुपस्थिति मे सदन एहि कानून केँ मंजूरी देलक।एकर अंतर्गत पहिल बेर दारू पीबैत पकड़यला पर पचास हजार टाका जुर्माना वा तीन मास जेल क प्रा्वधान अछि। दोसर बेर पकड़यला पर एक लाख टाका जुर्माना अथवा एक वर्ष जेल क प्रावधान कैल गेल अछि। शराब पीबि हिंसा हंगामा कैला पर एक लाख टाका जूर्माना क संग पाँच वर्षक सजाय क प्रावधान कैल गेल अछि ।
एहि संशोधित नियम क अंतर्गत शराब पकड़यला पर वाहन, मकान केँ जब्त नहि कयल जायत आ परिवार क अन्य सदस्य केँ कोनो सजाय नहि होयतनि।अर्थात दोषी फंसत निर्दोष बचत विधानसभा में एहि विषय पर मुख्यमंत्री श्री नीतीश कुमार विश्वास जनौलनि जे एहि सुधार संँ शराब बंदी केँ आओर मजबूती भेटतैक। ओ जनौलनि जे शराब बंदी से राजस्व क्षति नहि भेल अछि। २०१५-१६ मे पाँच हजार करोड़ टाकाक क्षति भेल त २०१६-१७ मे एक हजार करोड़ टाकक बचत भेल जाहि सँ क्षतिपूर्ति भगेलैक। यद्यपि श्री कुमार क एहि वक्तव्य केँ विपक्ष हास्यास्पद कहलनि।
विधानसभा परिसर में पत्रकार लोकनि एहि संशोधन विधेयक पर विभिन्न प्रतिक्रया व्यक्त करैत छलाह।हुनक कथन छल जे आर्थिक नुक्सान जे हो पियाक जेल यात्रा से बचता।विपक्षक आरोप जे शराब बंदी से सबसे अधिक नुकसान दलित केँ भेलैन, कुंद होयत। एक पत्रकार रोचक गप्प कहलनि जे हुनक एक पड़ोसी भरि जीवन बिन टिकटे रेल यात्रा कयलनि जे पकड़यला पर जेबीक गर्मी सँ टी टी, मजिस्ट्रेटक मुँह बन्द कय देबैक। परन्तु ई कतेक व्यवहारिक होयत। एता वेता ई अवश्य जे टाका रहला पर जेल नहि जाय पड़तैक आ निर्दोष स्वजन केँ कोर्टक चक्कर नहि लगबय पड़तैन। परन्तु लाख टाका क प्रश्न जे ई काज पहिने कियैक नहि भेल।आगत चुनाव त कारण नहि!
–
अनुदित – विनीत ठाकुर
लेखक कशिश न्यूज मे वरीय पत्रकार छथि।


text:
नई दिल्ली मे सामाजिक एंव सांस्कृति संस्था सुगति सोपान केर तत्वावधान मे मणि गीत रचना महोत्सव केर आयोजन कायल गेल। कार्यक्रम केर उद्घाटन करैत भारत तिब्बत सीमा पुलिस केँ अपर महानिदेशक राकेश कुमार मिश्र कहलनि कि देशक संस्कृति केर मूल मे मिथिलाक संस्कृति अछि। मिथिलाक दीप सँ पूरा विश्व प्रकाशित होयत आयल अछि, मणिकांत झा ओहि कड़ी क' आगू बढ़बैत मणिशृंखला चला रहल छथि जे प्रसंशनीय अछि। राकेश कुमार मिश्र आगू कहलनि कि हमरा सभ प्रवासी मैथिल क' संगठित भ' मिथिला आओर मैथिली केर विकास मे निष्ठापूर्वक सहयोग करबाक चाही।
कार्यक्रम मे विशिष्ट अतिथि केर रुप मे उपस्थित सर्वोच्च न्यायालय केँ अवकाश प्राप्त न्यायमूर्ति ज्ञान सुधा मिश्र कहलनि कि मिथिला वासी सभकेँ अप्पन आत्मविश्वास क' आओर बेसी मजबूत करबाक जरुरत अछि।
महात्मा गांधी शिक्षण संस्थान दरभंगा द्वारा प्रकाशित मणिशृंखला के एहि समीक्षा महोत्सव मे समीक्षक वागेश्वर झा श्रीदेव, विष्णुदेव झा विकल, डॉ. जयप्रकाश चौधरी जनक, कल्पना झा, अशोक ज्योति, कैलाश मिश्र आओर सबिता सोनी द्वारा मणिशृंखला केर पोथी गीतमणि, नीलमणि, मीतमणि, वोटमणि, स्वच्छमणि, फागमणि, मधुमणि, रुद्रमणि, मुक्तिमणि, नवरात्रमणि, दहेज मुक्तमणि, जगदंबमणि आओर छठिमणि पोथी सभक समीक्षा करैत रचना सभक विभिन्न आयाम केर चर्चा केलनि।
समीक्षक सभ एहि क्रम मे रचनाकार के सारस्वत श्रम केर प्रसंसा केलनि। की। सुगति सोपान केर अध्यक्ष व लेखिका कुमकुम झा कहलनि कि दिल्ली मे रहनिहार प्रवासी मैथिल मैथिली गीतिकाव्य परंपरा सँ अवगत होयथ, ऐहिकेँ ध्यान मे राखैत ई आयोजन कायल गेल। आगा ओ कहलनि कि साहित्य व सांस्कृतिक विरासत क' सहेजब आओर ओहिक परिमार्जनक लेल हमरा सभक संस्था लगातार काज क' रहल अछि।
कार्यक्रम मे बतौर मुख्य अतिथि नई दिल्ली नगर पालिका परिषद केँ उपाध्यक्ष करण सिंह तंवर अप्पन उद्बोधन मे कहलनि कि दिल्ली मे मैथिल सभ प्रवासी केँ रुप मे रहितो अप्पन अलग पहिचान बना क' राखने अछि।
एहि अवसर पर मैलोरंग नई दिल्ली सँ प्रकाशित मैथिली केँ युवा साहित्यकार अखिलेश झा केँ पोथी नीरभरल नयन केर लोकार्पण सेहो कायल गेल। ओतहि, भाजपा नेता श्री गोपाल झा, प्रदीप चौधरी, प्रकाशक हीरा कुमार झा आओर प्रकाश झा सेहो अप्पन - अप्पन विचार राखला। दीप प्रज्ज्वलन केर घरी वेद मंत्रोच्चार कुमार गंधर्व केलनि। स्नेहा झा गोसाउनिक गीत आओर स्वागत गीत गाबी सभक मन मोही लेलीह।
एहि मौका पर डॉ. पवन कुमार झा, रंजीत कुमार, अमृता मिश्र , नीलम झा, तपन कुमार, सुभाष झा, अमित आनंद, सतीश कुमार झा, संतोष कुमार झा, रौशन कुमार, नवीश मिश्र, गणेश कुमार, किशलय कृष्ण सहित बहुतो रास अतिथि लोकनि क' मिथिला परंपरा सँ सम्मानित कायल गेल। प्रवीण कुमार झा केर धन्यवाद ज्ञापनक पश्चात कार्यक्रम केर समापन स्नेहा झा द्वारा रचनाकार मणिकांत झा रचित समदाउन गाबिकेँ कायल गेल।


text:
मुजफ्फरपुर सँ बीजेपी विधायक सुरेश शर्मा किछु लोगक संग तारापीठ के दर्शन सँ पहिने एक होटल सोनार बंगला मे पहुंचला। एहिठाम मंत्री जीक कहब छल कि जखन मौसम सर्दीक अछि, तेँ एसी बला कमरा मे एसी चार्ज किएक दी? ऐना मे मंत्री जी बुकिंग चार्ज वापस करबाक मांग केलनि। एहि मामला ल'क' होटलक स्टाफ आओर हुनकर समर्थक सभक बीच बहस भ' गेल, जे बाद मे माएरपीट मे बदैल गेल।
विधायक के पर्सनल सेक्रटरी संजीव कुमार कहलनि कि हम सभ दू कमरा बुक केना रही। जाहिमें एक मे एसी छल आओर दोसर चैर बेडरूमक छल। ई कमरा हमरा सभक उम्मीद केर मुताबिक नहि छल। जखन हम सभ नीक कमरा देबाक बात कहलो त' होटलक कर्मचारी सभ हमरा सभक संग गलत व्यवहार केलक। हम सभ होटल से जाय लेल चाहैत छलौ आओर बुकिंग चार्च वापस करबाक मांग अएलहुँ। एहि बात पर तमसा क' होटलक कर्मचारी सभ माएरपीट करे लागल।


text:
2. सभागाछी क दृश्य कन्यादान
जखन सभागाछी पहुँचबा सॅं आध कोस बाँकी रहि गेलैन्ह तखन घुटर झा कैं बाह्यभूमि दिशि जैबाक शंका बूझि पड़लैन्ह । अपन नसिदानी क बटुआ भोलानाथ झा क हाथ मे दैत कहलथिन्ह 'हौ बाबू ! तोरा लोकनि आगाँ बड़ क गाछ तर बैसै जैहऽ । हम एहि पोखरि सॅं भेने अबैत छी ।'ई कहि घुटर झा कान पर जनउ चढाय लग्गा सन-सन डेग दैत बिदा भेलाह ।
ठकबा कैं पछुआयल देखि भोलानाथ झ गर्द कैलथिन्ह- चल रौ ठकबा ! पैर मे जाँत बान्हल छौक की ? एना चलबैं तॅं एही ठाम राति भय जैतौक । ठकबा मुँह गोंहछा कय कुड़बुड़ाय लागल - 'ईह ! दौड़बैत-दौड़बैत जान मारि कऽ छोड़ि देलन्हि । गाड़ी क टेने जेना छुटल जाइ छैन्ह !' तदुपरान्त काँख तर क मोटरी कैं माथ पर राखि कसि कऽ फाँड़ भिड़लक और लगौलक दुलकी चालि ।
बड़ क गाछ तर पहुँचला पर ठकबा पहिने मोटरी कैं नीचा पटकलक । तखन दुइ हाथ भूमि कैं झाड़ि फूकि कैं चिक्कन बनौलक । ताहि पर अपन अंगपोछा ओछौलक । कनेक काल ठेहुन पर माथ राखि बैसल । फेरि मोटरी पर ओठङि गेल। तदुपरान्त एम्हर ओम्हर ताकि शनैः-शनैः दूनू पैर कैं लम्बायमान कैलक । थोड़बहि काल मे अरना महिष जकाँ फोंफ काटय लागल । भोलानाथ झा बेचारे बड़ क सीर पर बैसल अपन फराठी लय एकटा पकोहा कैं पिचैत रहलाह ।
अढ़ाइ दण्डक उपरान्त घुटर झा लोटा डोलबैत पहुँछलाह । अबैत देरी एक चुरु पानि ठकबा क कान मे ढारि देलथिन्ह । ओ कुनमुना कऽ उठल । घुटर झा बजलाह - ऎ रौ ! तोरा देह मे फुर्ती नहि छलौक त मधुबनी मे दू कैञ्चाक कीनि किएक ने लेलैं ? परदेश मे लोक चड़फड़ भेल रहैत अछि और तों जतय जाइत छैं तत्तहि पेटकुनिया देमय लगैत छैं ।
फेरि भोलानाथ झा क दिशि ताकि कऽ बाजय लगलाह- 'हौ बाउ ! ई मेघ क टिक्कड़ नहि मानतौह । पैर झांकि कऽ चलह नहि त भीजै जैबह ।' ई कहि घुटर झा अपन साविक बाला दनहा छाता बाहर कैलन्हि । ई छाता हुनक पिता कैं मातृ-मातृक मे भेटल रहैन्ह । छाता क छिद्र सभ देखला उत्तर बूझि पड़य जे सहस्राक्ष शब्दक ब्यञ्जनाशक्ति एहि मे घटित भय रहल अछि । कमानी सभ देखाबथि जे हम अष्टावक्र मुनिक साक्षाते मसियौत थिकहुँ । छाता कऽ घोड़ा टूटि गेल रहैन्ह तकरा स्थान मे घूटर झा एकटा काठी लगा देलथिन्ह । तदनन्तर नसिदानी सॅं नासिकानन्द चूर्ण लय, नाकक उभय पूरा मे कोंचि एके बेरि पूरक श्वास चढौलन्हि । ई क्रिया समाप्त भेलन्हि तखन ठाढ़ भय विदा भेलाह । पाछाँ-पाछाँ भोलानाथ माथ निहुरौने चललाह । ठकबा तमाकू चुनौने छल, ठोर बिचका कऽ एक जुम्म रखलक, तखन पिच-पिच थूक फेकैंत सभ सॅं पाछाँ चलय लागल।
थोड़ेक दूर गेला पर फूही पड़य लागल। भोलानाथ झा कैं मोन पड़लैन्ह जे पनही भीजैत होयत । हड़बड़ा कऽ ठकबा कैं पुछलथिन्ह- 'रौ ! पनही देखही त भीजै त ने छौक ?' ठकबा मोटरी के उपर ससरफानी लगा कऽ पनही बन्हने रहय । एखन जे टोयलक त एकेटा बूझि पड़लैक । बाजल- 'एक पवाइ त कतहु खसि पड़ल, एकटा बाँचि गेल अछि से लियऽ ।' ई कहि पनही आगाँ मे फेकि देलकैन्ह । भोलानाथ झा ओही पनही लऽ ठकवा कैं मारऽ हेतु उद्यत भेलाह , किन्तु घुटर झा रोकि देलथिन्ह, भोलानाथ झा बजलाह- नबे पनही छल- सालमसाही ! एक रुपैया चौदह आना मे ! एतेक दाम क आइधरि कहियो ने किनने छलहुँ । चलबाक काल एड़ी मे कटैत छल तैं सार कैं कहलिऎक जे नेने चल - आब एक पबाइ लऽ कऽ की करु? एकरो फेकि दैत छिऎक ।
घुटर झा भरिगरहा चुटकी नसि लय आश्वासन देमय लगलथिन्ह - की करब ? 'सर्वनाशे समुत्पन्ने अर्द्ध त्यजति पण्डितः ।' एके पवाइ ने गेल ? गाम पर नेने चलू । यदि अही जकाँ ककरो एक पवाइ हेरा गेल होयतैक त ओकरा सॅं माँगि कऽ जोड़ लगा लेब । नहि त ओकरा इहो पवाइ दय देबैक । हम त थाल कीच क समय मे पनही रखितहि ने छी । 'नाङ्गट नहायब गाड़ब की ?' जौ पनहिए नहि रहत त हेरायत कोना ?
एतबहि मे मटर सनसन बूंद पड़य लागल, जाहि सॅं तीनू गोटा भागि कय एक दलान मे पहुँचलाह ।
सभागाछी आइ बेश जमकल बूझि पड़ैछ । पाकड़ि क गाछ मौलाइल देखि बहुतो अनुभवी वृद्ध अनुमान करैत छथि जे एक लाख ब्राह्मण पूरि गेलाह । जतय धरि दृष्टि जाइछ पागहि पाग देखि पड़ैछ । एतबहि मे कनेक फूही आएल कि सभ पाग के उपर मे एक-एक टा छाता तना गेल । श्वेत मरालपंक्ति जेना सहसा श्याम काकावली मे परिणत भय गेल हो !
पाठकवृन्द ! एक मन सुझाए-बन्दा बुझए । कत्तहु पर-कत्तहु पर घुटर झा तॅं देखा दियऽ । वैह देखियौन्ह, हाथ मे नसिदानी नेने हॅंसि-हॅंसि कय घटकराज टुन्नी झा सॅं गप्प कय रहल छथि । टुन्नी झा कऽ ठढ़ौका चानन, भगजगार ठोप तथा अष्टोत्तरशत रुद्राक्षमाला देखि बूझि पड़त जे ई कर्मकाण्ड मे धौतपरीक्षोत्तीर्ण हैताह, किन्तु असल बात पूछी त...... किएक देखार करबैन्ह- जाय दियऽ - बेचारे दोसरा दिशि ताकय लगलाह ।
घुटर झा नसि लैत पुछलथिन्ह - बालक कऽ मूल की कहल ?
टुन्नी झा आखि-भौंह चमकबैत बजलाह-मूल त बश मूले छैन्ह। मानि लियऽ जे शोदरिपुरिये शरिशव। बिकौआ बंश ! मानि लियऽ जे चारि टा वंश छैन्ह । एक तॅं ब्राम्हण एहन पैघ, दोशर शुठाम पर क। ई कथा करी त मानि लियऽ शोन मे शुगन्ध भेटत।
घू०- बालक कऽ आस्था कोन तरह कऽ छैन्ह ?
टु०- आश्था ! मानि लियऽ जे कम आस्था नहि छैन्ह । अपन शात बीघा ब्रम्होत्तर छैन्ह आओर शवा बीघा कलम सुदिभरना नेने छथि। चालिश मन त मरुए भेल छलैन्ह ।
भोला०- पढ़ल-लिखल की छैन्ह ?
टु०- पढ़ल कोना ने छैन्ह ? मानि लियऽ जे शीघ्रबोध पढ़ने छथि । मङ्गलाचरण क श्लोक सम्पूर्ण कण्ठस्थ छैन्ह । हमरा लोकनि कऽ पुरुखा त मानि लियऽ जे चिड़चिड़ायो पाड़य नहि जनैत रहथि ताहि शॅं तॅं संस्कार उत्तम छैन्हि ।
घू०- बालक कऽ पिता छथिन्ह कि नहि ?
टु०- मानि लियऽ पिता नहिए छथिन्ह तॅं हर्ज की ? हमरा लोकनि त छिऎन्ह ! मानि लिय माय त एखन जीविते छथिन्ह । आओर भाइ मे शेहो एकश्वरे छथि ।
घू०- कोन तरह सॅं कथा करय चाहैत छथि ?
टु०- मानि लिय शवा शय टाका तत्काल मे अपने कैं दै देताह । भार-दौर मानि लियऽ नहिये जायत त हर्ज की ? शोमक दिन शिद्धान्त लिखा कऽ अपना सङ्गहि नेने जैयौन्ह । ओतय मानि लियऽ एक खण्ड धोतिए पहिरा कऽ विदा कय देबैन्ह ।
ई सभ कथा-वार्त्ता भेलाक उपरान्त घुटर झा अओर भोलानाथ झा ओहि ठाम सॅं हटि कय एकान्ती करय गेलाह । माम कैं कनेक पसिन्दे जकाँ पड़लैन्ह, किन्तु भागिन कलपि कय कहलथिन्ह - औ मामा ! बुचिया योग्य वर हमरा नहि बूझि पड़ैत अछि । आङ्गन मे भरि जन्म खोभाटनि दैत रहतीह ।
अन्ततोगत्वा दुहू माम-भागिन आबि कय टुन्नी झा कैं कहलथिन्ह जे कान्या क प्रति टाका गनायब हमरा लोकनि कऽ अभीष्ट नहि । कनेक नीक कथा चाहैत छी । बेशी त नहि, किन्तु दश-पाँच टाका यदि अपनो दिश सॅं खर्च करऽ पड़य त ताहि सॅं पाछाँ नहि हटब ।
ई सुनि टुन्नी झा मटियार खेत क दराड़ि जकाँ मुँह बाबि कहलथिन्ह - आहि रौ नैयायिक ! ई हमरा पहिनहिं किएक ने कहल ? मानि लियऽ जे हमरा ओहि ठाम त शभ तरहक कथा अबैये । एकटा खनखनौआ- जाहि मे कान्यागत खनखना कैं टाका हँसोथि लैत छथि । दोशर मानि लियऽ टनटनौआ जाहि मे वरपक्ष टनटना कैं हजार-पाँच शौ कऽ तोरा गनबैत छथि ! तेशर मानि लियऽ जे ठनठनौआ जाहि मे वर पक्ष आओर कान्यागत दूहू ठनठन गोपाल भय काज करैत छथि । हमरा त पहिने बुझि पड़ल जे अहाँ खनखनौआ कथा करब, किऎक तॅं अहाँ शन मैल पाग वला कान्यागत मानि लियऽ जे बहुत खरनाएले अबैत छथि- तैं ई कथाक उत्थान कय देल अहाँ बेशी हियाव रखैत छी- टनटनौआ कथा करब - से मानि लियऽ हम की जानय गेलहुँ ? नहि त कथा तॅं मानि लियऽ जे हमरा मुट्ठिए मे अछि । ऎखन चलू बालक पशिन्द कय लियऽ । संयोग सॅं एहन कथा शभागाछी मे आबि गेल अछि । मानि लियऽ ई कथा जौं पटि गेल त कान्या क भाग्य बूझक चाही।
ई सूनि माम-भागिन टुन्नी झाक संग चलबा क हेतु प्रस्तुत भऽ गेलाह । टुन्नी झा भरि बाट हिनका लोकनि कैं सामयिक शिक्षा प्रदान करैत गेलथिन्ह । जकर मुख्य सारंश ई- हम पहिने वर्नी किछु कहि देने छलहुँ- ओ कथा अहाँ योग्य नहि छल - आब जे कथा कहैत छी से यथार्थ मे सोन अछि - एकरा बिगाड़ क हेतु बहुतो लोक प्रयत्न करत - तैं सतर्क रहब - अनका कथा पर ध्यान नहि देव - आब अहाँ अपन लोक भऽ गेलहुँ । हम जौं सपरि कऽ एहि मे पड़ि जाएब त कथा निश्चय भय जायत .......इत्यादि-इत्यादि ।
टुन्नी झा कैं देखितहि एगोटा पाछां सॅं आबि कय नमस्कार कैलथिन्ह । टुन्नी झा बाजि उठलाह नमस्कार ! नमस्कार वैदिक ! छी निकें ?
तदुपरान्त टुन्नी झा घुटर झा क दिशि सं केत कैलथिन्ह जे अहाँ लोकनि ताबत एही ठाम रहू- हम पहिने जा कऽ कथा क रङ्ग-ढङ्ग देखने अबै छी आध घंटा क बाद टुन्नी झा ओही वैदिक कैं सङ्ग नेने प्रत्यागत भेलाह । टुन्नी झा अबितहि बजलाह - औ बाबू ! अहाँ क कार्य त सुतरि गेल । किन्तु पुछिऔन्ह वैदिक शौं हम अहाँक पक्ष सॅं कतेक लड़लहुं अछि ! मानि लियऽ जे गर बाझि गेल । अन्त मे मानि लियऽ स्वीकार करहि पड़लैन्ह । आब अपनहि गप्प-सप्प कय शभ टा फरिछा लियऽ ।
भोलानाथ झा पुछलथिन्ह - वर क की मूल छैन्ह ? कतय रहै छथि ?
टुन्नी झा कान क जड़ि कुड़ियबैत बजलाह- मूह सॅं अहाँ कैं कोन काज ? मानि लियऽ शुरगणें छथि तैं की ? शुद्ध मैथिल ब्राह्मण त छथि । की औ वैदिक ?
वैदिक माथ झुलाय कऽ अनुमोदन कैलथिन्ह। तखन घूटर झा प्रश्न कैलथिन्ह- वर क घर कतय छैन्ह ?
टुन्नी झा कनेक खखसि कऽ बजलाह- मानि लियऽ दक्षिणे भर छैन्ह त हर्ज की ? शेहो बेशी दूर नहि- दलशिंहशराय शॅं चौदह कोश पर घर छैन्ह। हमर देखले अछि। घर-द्वार परम शुखितगर। की औ वैदिक ?
वैदिक पुनः हाथ झुलाय एहि कथाक समर्थन कैलथिन्ह। तखन टुन्नी झा अपन ब्रह्मास्त्र रूपी वचन क प्रयोग करय लगलाह- वर मानि लियऽ जे एफ० ए० मे पढैत छथि। कान्यागत क द्वारे मानि लियऽ जे दरबाजा पर एकटा बरहमशिया चूल्हि बनले रहैत छैन्ह। पहिने मानि लियऽ चलै छल महादेव झा पाँजि, श्री कान्त झा पाँजि, आब चलैत अछि मानि लियऽ डिप्टी पाँजि, वकील पाँजि, मास्टर पाँजि। वरक पिता मानि लियऽ जे नाक पर माछिए नहि बैशऽ दैत छलाह जे यावत बेटा मानि लियऽ बी० ए० पाश नहि करताह तावत मानि लियऽ जे माथ पर मौर नहि देबैन्ह। तखन हम अपने जनउ जोड़ि कऽ ठाढ भऽ गेलिऎन्ह। तखन कहलन्हि जे बेश शात शय टाका अहाँ कहियौन्ह -हम बेटा दए देवैन्ह। शम्भव थिक जे अधिक दबौला शॅं पचीस टाका आओर छूटि जाएत। आब शुभस्य शीघ्रम करबाक चाही। की औ वैदिक?
वैदिकजी महादेव क बसहा जकाँ फेरि माथ झुलाबय लगलाह। घूटर झा एवं भोलानाथ झा घटक छ सङ्ग वरपक्ष सँ गप्प करय गेलाह। पूरे अढाइ घण्टा महोजरो भेला पर ई निष्कर्ष बहरायल जे छौ सै सँ एक कौड़ी कम पर कथा नहि भय सकैछ। भोलानाथ झा बेचारे बहुत साहस कय पौने दू सै टाकाफाँड़ मे नेने आएल छलाह, षटशत मुद्रा क नाम सुनि प्राण सुखा गेलैन्ह । अन्त मे हारि-दारि क' दुहू मामा-भागिन डेरा पर अबैत गेलाह।
डेरा पर पहुँचला उत्तर घुटर झा चपकन क भुंडी फोलैत बजलाह - हौ बाबू ! आइ भरि दिन दाउनि क बरद जकाँ घुमितहि छी । पहिने पाक-शाक क उद्योग करै जाह, तखन बुझल जैतैक ।
भोलानाथ झा टीक सोहरबैत बजलाह - मामा ! हम त भरि जन्म कहियो अपना हाथ सॅं भूमिदाह नहि केने छी । माथ पर दू-चारि पसेरी क बोझ बरु राखि दी, त से धऽ आएव, किन्तु भानस कैल हमरा बुतें पार नहि लागत।
घूटर झा कहलथिन्ह- हौ बाबू! हम तॅं आठमहि वर्ष सॅं चुल्हि क मुँह मे आँच लगबए लगलहुँ। बिनु सिद्धान्ने कल्याण नहि। वेश, हम सीधा सामग्री लय अनैत छी। तावत तों ठकबा सॅं चौका ठीक करबौने रहिहऽ।
ई कहि घूटर झा कैञ्चा लए हाट क दिशि बिदा भेलाह। ओतय आङुर सॅं टनटना कय एकटा छोट-छीन पातिल किनलन्हि। जखन डेरा पर प्रत्यागत भेलाह, तखन ठकबा पर तमसाय लगलाह-'भारी धिम्मड़ अछि। हम कहैत छलहुँ जे चुल्हि बना कऽ आँच पजारने होयत से एखन धरि भूमिए खड़रैत अछि। आध घण्टा क अविरल परिश्रम क अनन्तर घूटर झा क चुल्हि तहिना धधकि उठल जेना कन्यागत द्वारा विशेष बिदाई नहि भेटला पर समधि क कोपाग्नि धधकि उठैत छैन्ह।
जखन घुटर झा अधहन मे दालि लगाबय लगलाह तखन पाछाँ सॅं क्यो व्यक्ति आबि कय प्रणाम कैलथिन्ह । घुटर झा पाछाँ ताकि कैं बजलाह- के मुकुन्द ? निकें रहऽ । हौ ! तों कतय सॅं ?
मुकुन्द झा बजलाह - की कहू मामा ? भारी ठकान मे पड़ि गेलहुँ ।
घुटर झा दालि लगायब छोड़ि कय पुछय लगलथिन्ह - से की ? से की ?
मुकुन्द कहय लागल - हमरा पर जुड़ानपुर क वर्त्तुहार आयल छल। कथा क निश्चय भऽ गेलैक चालीस टा रुपैया पर। हम अपना दिशि सॅं दू टका खर्च कय सिद्धान्तो लिखबौलहु। चलबा क काल मे हमरा कहलक जे रुपैया पहिनहि गना दियऽ। हम गनाबय लगलिऎक ताहि मे संयोग सॅं एकटा रुपैया खराब बहरा गेलैक। दोसर रुपैया संग में रहबे नहि करय। आब लाख-लाख कहलिएक जे एकटा पाछाँ लय लेब से किन्नहु मानबे नहि कैलक । अन्त मे मझौलियाक एकटा द्वितीय वर चालिस रुपैया गनि देलकैक तकरे लऽ गेल । हम मूहें तकैत रहि गेलहुँ ।
भोलानाथ झा नेत्र विस्फारित करैत बजलाह - कहू त केहेन भारी धरकट बाभन छल । हमर पिसियौत भाइ कैं एहिना भेल रहैन्ह । 'भलमानुस' कैं लऽ जाइत रहैन्ह । एक्का ठीक भेल- सभ गोटा चढैत गेलाह । जखन मधुबनी पहुँचैत तखन एकमान अट्ठारह आना भाड़ा माँगय लगलैन्ह । आब झगड़ा उठल जे किराया क कैञ्चा के देतैक । एहि पर त्वञ्चाहञ्च होइत-होइत मारि बजरल । छत्ता-छत्तौअलि, जुत्ता-जुत्तौअलि सभ किछु होमय पर वृत्त भय गेल । ताबत एकटा दोसर बालक सभागाछी सॅं फिरल जाइत रहय । कन्यागत परिचय-पात बूझि कय पुछलकैक - औ बाबू आहाँ भाड़ा देबैक ? बालक तुरन्त अट्ठारह आना ढउआ फेकि देलकैक । कन्यागत ओही बालक कैं नेने-देने चल गेल । हमर पिसियौत भाय टुकुर-टुकुर तकैत रहि गेलाह ।
ई सभ कथा सुनि घुटर झा गम्भीरता पूर्वक बजलाह - हौ बाबू तोरा लोकनि की देखलहौक अछि ? सभागाछी क ठकैती ओ भोजपुर क डकैती दुहू नामी छल । एक बेरि क हाल कहैत छियौह । एकटा साठि वर्ष क बूढ - बेश लक्ष्मीपात्र- तनिका जखन कोहा-कौड़ी जुगताब कऽ समय ऎलैन्ह, तखन जा कऽ विवाह करबाक उक्खी-व्क्खी लेलकैन्ह । बस एकटा दीयर कऽ छोटबभना परतारि कऽ अपना ओहि ठाम लऽ गेलैन्ह । पूरे नौ सै टाका गनबा लेलकैन्ह । राति मे एकटा निमोछिया जवान सॅं विवाह करा देलकैन्ह । कोबर करय गेलाह त बिधिकरी कहलकैन्ह जे कनेयाँ कैं कोदबा भय गेल छैक । चतुर्थी क प्राते वरराम कैं विदा कय देलकैन्ह । जकर हाथ धैलथिन्ह तकर मुँहों नीक जकाँ नहि देखि सकलाह । जखन दुल्हा राम अपन गाम पर पहुँचलाह, तखन ससुर हजाम पठौलथिन्ह जे हमर बेटी कोदबा सॅं शान्त भऽ गेलीह । कहू, एकरा ठकैती कहब की डकैती ?
भोलानाथ झा मुकुन्द कैं आश्वासन दैत बजलाह - की करबहक, मुकुन्द ! रुपैया त बाँचि गेलौह ! कोन ठेकान तोरो कतहु पुरुषे सॅं विवाह करा दितौह त कोन उपाय करितह ?
घुटर झा फेरि एकटा कथा पसारबा क सूर-सार कैलन्हि, तावत आँच मिझा गेलैन्ह । तैं गप्प छोड़ि पाक-क्रिया में तत्पर भय गेलाह । जखन चाउर पूर्ववत् खदकय लगलैन्ह, तखन मुकुन्द दिशि ताकि कय कहलथिन्ह - की हौ मुकुन्द ! भोजन त नहि कैने होयबह ?
मु०- नहि, की होयतैक ? दोकान पर जा कऽ किछु खा लेबैक ।
घू०- ओह ! दोकान पर असिद्ध की खैबह ? घी मे चरबी फेटने रहैत छैक । एहि ठाम सिद्ध अन्न मे जे स्वाद भेटतौह , से बजारु पूड़ी मे कतय पैबह ?
मु०- हॅं से त हमरो आइ चारि साँझ सॅं असिद्ध खाइत-खाइत जी उमठि गेल अछि । किन्तु ......
किन्तु की ? त्रयाणां पाकसम्पन्ने, चतुर्णामपि भोजनम । तों खैबे कतेक करबह ?
मु०- हॅं से त हम बहुत कम खाइत छी । ताहि भूखो कम्मे अछि ।
घूटर झा खिचड़ी क पातिल उतारि चारिटा पात पर परसलन्हि । फेरि ओहि मे सॅं आलू बिछि कय साना कैलन्हि । तखन बजलाह जे बेश, आब अबैत जाउ, नमोनारायण करु ।' दुहू गोटा पैर धो कऽ बैसैत गेलाह । मुकुन्द क पेट तेहने रहैन्ह जे चारु पात पर क खिचड़ि आगाँ मे देल जैतैन्ह, तैयो छुछुआएले उठितथि, किन्तु करताह की ? जैह नैवेद्य भेटलैन्ह ताही पर सन्तोष कऽ उठि गेलाह ।
अचावय काल मुकुन्द बजलाह - मामा ! आइ दालि बड़ दिब सिद्ध भेल, स्वादिष्टो तेहने भेल छलैक । बुझि पड़ैत छल जेना गंगाजल मे बनल हो ।
घुटर झा खरिका करैत ठकबा सॅं पुछलथिन्ह - की रौ ! पानि कतय सॅं अनने छलैं ?
ठकबा गोंहछि कैं बाजल- एही उत्तरवारी पोखरि सॅं अनलहुँ आओर कोन मे सॅं आनब ?
घू०- रौ ! लघियाही पोखरि सॅं त ने अनलैं ?
ठ०- तॅं की हड़ाही पोखरि सॅं नेने अबितहुँ !
घुटर झा बजलाह- हौ बाबु ! आब किछु बाजह जुनि । फिरती बेरि सिमरिया घाट मे एक डूब देबय पड़ैत गेलौह ।
तदनन्तर कम्बल बिछा कऽ गप्प-शप्प करैत तीनू गोटा स्वप्नराज्य मे प्रविष्ट भेलाह ।
प्रात भेने मुकुन्द उठि कय दोसरा दिशि बिदा भेलाह । दूहू मामा-भागिन झट-पट स्नान-भोजन कय सभागाछी मे प्रवेश कैलन्हि । थोड़बहि दूर पर काँख तर एक पुलिन्दा कागज नेने घटकराज टुन्नी झा भेटलथिन्ह । घूटर झा पुछलथिन्ह- औ घटक ! ई की थिक ?
टुन्नी झ आँखि मटकबैत कहलथिन्ह - एही माश शॅं एकटा माशिक पत्र चललैक अछि मानि लियऽ जे 'मिथिला शुधारिणी' । तकरे विज्ञापन थिकैक । हमरा पचाशेक बाँटक हेतु देने छल । हम देखल जे मानि लियऽ एक पीठ खालिए छैक । उत्तेढ़ि लिखबा योज्य त भऽ गेल । यैह कहाँ क थोड़ । आगि लगन्ते झोपड़ा, जे निकशे से लाभ । एकटा अहूँ लऽ लियऽ जे पाग मे धरऽ योग्य त होयत ।
घुटर झा एक चुटकी नसि सुरकैत बजलाह - हॅं,हॅं, हमरो मधुबनी स्टेशन पर एगोटा भेटल रहय । जैखन गाड़ी सॅं उतरलहुँ कि दिक करय लागल जे अपनहु ग्राहक बनि जाउ । हम पुछलिऎक जे औ बाबू ! मङ्गनी देबैक कि किछु नगदो नारायण लेबैक ? ताहि पर कहलक जे तीन टाका साल मे लागत । हम कहलिएक जे एहि पत्र सॅं हमरा एको सांझ क खर्चा चलत ? ओ कहलक से त नहि होयत । हम कहलिऎक - वेश, चुपचाप अपन बाट धरु । सभ सॅं बाढ़ि बुरिढहलेल अहाँ कैं हमहीं बूझि पड़लौह ? तीन टाका मे हमरा दू साल क नोन चलत । एकबार लऽ कऽ कि चाटब ? फेरि एहन कथा बजबैक त लोक उकठि करय लागत ।
टुन्नी झा अपन चातुर्य क दाबी देखबैत बजलाह - हमर नाम त मानि लियऽ जे जबर्दश्ती ग्राहक मे लीखि लेलक । त की अहाँ कैं बूझि पड़ैत अछि जे हम एकोटा कैञ्चा देबैक ?
भोलानाथ झा माथ कुड़ियबैत बजलाह - 'मिथिला-सुधारिणी' पुस्तक हम देखने छलिऎक । ज्योतिषीकाका अनने रहथि । ओ बजैत रहथि जे ई पत्र व्यर्थ टांहि-टांहि कय रहल अछि । मैथिल जाति मे सुधार-तुधार किछु नहि भऽ सकैत छैक ? टुन्नी झा अपन पाण्डित्य क प्रखर प्रकाश देखबैत बजलाह- 'ई पत्र त मानि लियऽ जे अपनहि आर्यशमाजी थिक । ई सुधार की करत ? मानि लियऽ अपनहि जाति कऽ निन्दा करैत अछि । ई परम अनर्गल थिक । जौं अपनहि घर क दोष अपने देखर करय लागब, तखन त दोसर जाति त मानि लियऽ जे धूशि कय छोड़ि देत । हमरा जौं शम्पादक शैं भेंट होइत, त कहितिऎन्ह जे अपने कने ज्ञान झा क योग दय कऽ देखियौक ।'
एहि प्रकार क समालोचना होइत छल कि फराक सॅं टुन्नी झा कैं क्यो सोर पाड़लकैन्ह । टुन्नी झा खरज स्वर सॅं गर्द कय कहलथिन्ह - यैह ऎलहुँ । कनेक थम्हि गेल जाओ ।


text:
विकिमिडिया मिशनसँ हर व्यक्तिसभ मानव ज्ञानक योगमे साझा करवाक लेल स्वतन्त्र पहुंच प्रदान करवाक उद्देश्यसँ परियोजनासभक गुणवत्तामे सुधार आ अपन समुदाय आ साझेदारीक विकास आ रख रखावक लेल समावेशीक प्रेरणा अछि । अपन मूल्य प्रेरित, प्रेरणा विकिपिडिया आ विकिमिडिया परियोजनाक विभिन्न प्रकारक व्यक्तिसभ, समुदायसभ, पृष्ठभूमि आ ज्ञान सहित बनेवाक लेल प्रयास पावल जाइत अछि।
विविधता बढेबाक लेल बहुतेक विचारसभ विकिपिडियामे भऽ रहल कार्यमे परिवर्तन केनए अछि, तहिकारण (विविधताक कमी) विविधता विकिमिडियाक लेल बहुतेक कामकाजसभ आ निःशुल्क ज्ञानक मिशन बढेबाक प्रेरणाक स्रोत बनल अछि ।
विकिमिडिया स्वीडेन ई सम्मेलनक लेल योजना बनावैत अछि विकीमिडियनसभक अनुभवसभ तथा छलफल साझा करैक लेल पहल करैत अछि । विकिमिडिया परियोजनाक बारेमे समावेशी कार्य विकिमिडियाक माध्यमसँ एक विस्तृत श्रृङ्खलासँग विकिमिडियाक तरिका विकिपिडिया परियोजनासभमे विविधता बढाओल चाहैत अछि ? ई (सामूहिक) ज्ञान कोना थप कार्य करै सके छी ?
हम एक सम्मेलन बनाएल चाहैत छी, जे विकिमीडिया क डायवर्सिटी स्पेस मे काम करै साझा अनुभवक लेल मन्च प्रदान करैत अछि। सहभागीसभ विविधताक विभिन्न पक्षसभ जोइड आ छलफल करै सकैत अछि। जहिनाकी:- लैङ्गिक, शारीरिक आ मानसिक क्षमतासभ, भाषिक, भौगोलिक, जातीय विविधताक साथसाथ हाम अत; उल्लेखित बुँदासभ शक्तिक सन्दर्भमे सामान्यतया कि छी पत्ता लगा सकैत अछि,सहभागिता आ विशेषाधिकार आ कोना ई नि: शुल्क ज्ञानक गुण आ प्रासङ्गिकतासँ सम्बन्धित अछि। ई जडानसँ, हम साझा समृद्धिक आशा करै छी कि कोना विविधता विकिमिडिया प्रभावके प्रभावकारी बनाएब आ सहयोग करै आ हम आन्दोलनक लक्ष्य प्राप्त करै क्षमता निर्माण करै कोना मजबुत बनैत अछि।
हम खुसीक साथ घोषणा करै छी कि ई सम्मेलनमे क्याथरिन माहेर, विकिमिडिया फाउण्डेसनक कार्यकारी निर्देशक सम्मेलनमे उपस्थित होएत।
हम विशेषरूपसँ विकिपिडिया समुदायसँ अल्पसङ्ख्यक समूहसभ आ समुदायसभक प्रतिभागीसभ, विकिपिडिया आ मिशन गठबन्धन संस्थासभमे विविधताक नेतासभ प्रतिनिधित्वभितर समूहसभक स्वागत करै छी।
सम्मेलनक लेल कार्यक्रममे निर्णय टोली सदस्यसभक अनुभव जानकारी दऽ अछि। कार्यक्रम समिति सुझाव आ इनपुटक स्वागत करैत अछि विकिमिडिया विविधता सम्मेलन २०१७ कऽ वार्तालाप पृष्ठ।
सदस्यसभ (आओर सदस्य सूचित होइत)
विकिमिडिया विविधता सम्मेलन २०१७ कऽ लेल पञ्जीकरण खुला अछि ।
(All questions can be found here)
Why register?
- Participate: All interested participants must register to show their interest in attending the conference and that they qualify given the theme of the conference.
- Shape the program: The first section of the registration is about the conference program and the questions are for interested participants to let the organising team know what they wish to learn, share and the kind of experience they have from working with diversity in Wikimedia. The participants are the core of the conference.
- Lead activities: Anyone who registers can indicate if they want to lead activities during the conference, such as talks, discussions and/or training. With this information, the organising team will approach participants on how to engage in the conference and actively contribute to shaping the program. There will not be a traditional separate proposal submission process.
- Apply for scholarship: The registration form also has a section for scholarship application and participants who want to apply for scholarship 2 and 3 should do so by 20 August.
निःसंकोच सम्पर्क करी!


text:
गद्य ::
सोशल डिस्टेंसिंग : हाय-हाय रे ई दूरी
रमण कुमार सिंह ■
कोरोना वायरसक एहि भयावह दौर मे अंग्रेजीक ई दू टा शब्द सेहो वायरल (तेजी सँ प्रसारित आ प्रचलित) भेल अछि— 'सोशल डिस्टेंसिंग'। एकर शाब्दिक अर्थ होइत अछि सामाजिक दूरी। कोरोना वायरस सँ बचय खातिर शारीरिक दूरी बना क’ राखब जरूरी अछि, सामाजिक दूरी नहि। तखन पता नहि सोशल डिस्टेंसिंग (सामाजिक दूरी) पर एतेक जोर किएक देल जा रहल अछि। एक बेर जँ कोनो मोहाबरा प्रचलित भ’ जाइत छैक तँ सब ओकरे नकल करय लगैत अछि। एहि तरहक प्रवृत्ति केँ अपना एहिठाम कहल जाइत अछि—भेड़िया धसान। खैर, एतय प्रश्न उठैत अछि जे की एहि सोशल डिस्टेंसिंग केँ बढ़ावा देबाक पाछू कोनो आन उद्देश्य तँ नहि छैक? की एकर कोनो इतिहासो छैक? जखन कहल जाइत छैक जे मनुक्ख एकटा सामाजिक प्राणी थिक तखन सामाजिक दूरीक आह्वान कियैक? मनुक्ख सर्वशक्तिमान तँ अछि नहि जे सबटा काम 'वन मैन आर्मी' जकाँ अपने क’ लियए! जनम सँ ल’ के मरण धरि मनुक्ख केँ सामाजिक सहयोगक बेगरता रहिते छैक— एहना मे सामाजिक दूरीक पालन क' लोक कोना जीबि सकैत अछि?
मोन मे हुड़दंग मचबैत एहने-एहने प्रश्न जखन बेस दिक करय लागल तँ एक बेर पाछू घुरि क' तकबाक बेगरता महसूस भेल आ तखन बुझायल जे सामाजिक दूरी तँ अपन समाज मे अदौ सँ अछि—भने ओ स्वयं मे एकटा अलग तरहक वायरसक रूप मे समाज केँ नोकसान पहुँचा रहल अछि। जँँ हमर बात अपने सभ केेँ नहि बुझा रहल हुअय तँ एक बेर अपन समाजक मुआयना क' लेल जाउ। ई तँ लगभग सभ केओ देखने होयब जे किछु खास जातिक लोक गामक बस्ती सँ दूर रहैत छल। ओकरा सभ केेँ गामक बीच मे घर बनेबाक अनुमति नहि होइत छल। बाद मे जखन ओहि मे सँ किछु लोक आर्थिक दृष्टि सँ मजगूत भेबो कयल तँ ओकरा ई साधंस नहि भेलैक जे मुख्य बस्ती मे घर बना लियअ आ जखन केओ एहन साधंस कयबो कयलक तँ ओकरा चैन सँ रहय नहि देल गेलैक। बहुत रास एहन लोक समाज मे एखनो भेंट जायत जे कोनो खास जातिक लोकक हाथ सँ छुअल पानि धरि नहि पीबैत छथि। एकर पाछू तेहन कोनो वैज्ञानिक सोच नहि होइत छल—बरू अगबे ओहि खास जाति-संप्रदायक प्रति घृणाक भावना प्रबल रहैत छल। बहुत रास लोक एकटा कोनो खास धर्मक लोकक प्रति अपना मोन मे एखनो ढाकीक-ढाकी घृणा संजोगि केँ राखने छथि आ समय-समय पर ओकरा उगिलैत रहैत छथि। कहल जाइत छैक जे "मरता की ने करता", तेँ मजबूरी वश एहन तरहक सामाजिक दूरीक छान-पगहा सेहो टूटलैक अछि मुदा एखनो एहन तरहक उदाहरण समाज मे विद्यमान छैक। हालक किछु साल मे एहनो खबरि पढ़बा-सुनबा मे आओल छल जे स्कूल मे जे मध्याह्न भोजन वितरित कयल जाइत छलैक ओहू मे जातिगत भेदभाव रहैत छलैक आ कथित उच्च वर्णक लोकक धियापुता निम्न वर्गक धियापुताक संग भोजन नहि करैत छल।
इतिहास इहो बतबैत अछि, जे पहिने जँ कोनो तरहक लसहरि बेमारी ककरो होइत छलै तँ ओहि लसहरि बेमारी केँ आगू पसरय सँ रोकय लेल बीमार लोक केँ आन लोकक संपर्क सँ अलग-थलग राखल जाइत छल। ई सावधानी बाद मे घृणाक रूप सेहो ल' लेलक। दार्शनिक मिशेल फूको तँ अपन अनुसंधानक आधार पर एतय धरि कहने छथि जे पहिने बहुत पैघ संख्या मे कुष्ठक रोगी केँ जहाज पर जबरन लादि कें समुंदर मे फेंक देल जाइत छल। एतबे नहि, जखन कोनो समुदाय केँ खतम करबाक होइत छलै तँ वर्चस्वशाली समुदाय ओकरा कोनो महामारी अथवा संक्रामक रोग सँ संक्रमित बता एहिना खतम क' दैत छल। हिटलर सेहो यहूदी सभ केँ बीमार आ बीमारी पसारय बला कहैत छल। कुष्ठरोग अथवा ओकर रोगीक प्रति अपना सभक समाज मे केहन तरह धारणा पसरल अछि, एकर ई एकटा विरल उदाहरण थिक। तहिना जँ कोनो समुदाय, कोनो व्यक्ति केँ सतेबाक होइत छलै अथवा ओकर संपत्ति पर कब्जा करबाक होइत छलै तँ वर्चस्वशाली वर्ग अथवा व्यक्ति, ओहि व्यक्ति अथवा समुदाय केँ एकटा खराब नाम धराय समाज मे ओकरा विरुद्ध एकटा खराब धारणा आ छवि निर्मित करैत छल आ तखन ओहि समुदाय अथवा व्यक्तिक खिलाफ सामूहिक अभियान चलाओल जाइत छल। कोनो कमजोर अथवा विधवा स्त्री केँ डायन कहि प्रताड़ित करब एही तरहक अवधारणाक प्रतिफल थिक— जे एखनो ग्रामीण समाज मे देखल जाइत अछि।
खराब नाम धराय केँ केना ककरो प्रताड़ित कयल जाइत छैक अथवा विवाह आदि मे बाधा पहुंचायल जाइत छैक—एहि संबंध मे एकटा सांच घटना हमरा मोन पड़ि रहल अछि। भेलै ई जे एकटा होनहार युवकक ओतय एकटा कन्यागत विवाहक प्रस्ताव ल' के पहुंचल छलाह। ओहि सँ पहिने ओहि वर लेल आरो कतेको प्रस्ताव आयल छल मुदा कोनो ने कोनो कारणवश कथा तय नहि भ' पबैत छलैक। सुनबा मे ई आबैत छल जे वर पक्षक मांग ततेक छैक, जे सुदर्शन, कमाऊ हेबाक बादो ओहि युवकक बियाह नहि भ' पाबि रहल छैक। दूटा लगन गुजरि गेल छलैक। वरपक्ष एहिबेर तय क' लेने छल जे वधू नीक होयत तँ कथा क' लेब। एहि बेर जे कन्यापक्ष आयल छलाह, ओहो सब वरपक्षक सभटा कुंडली पता क' अपन डांर मजगूत क' केँ आयल छलाह। सांझ मे ओ सभ वरपक्षक ओतय पहुंचलाह। हुनका सभक खूब आदर सत्कार भेलनि आ कहल गेलनि जे अपने सभ राति मे ठेही उतारि लियअ, गप शप भोर मे हेतै। ई ताहि समयक घटना थिक—जाहि समय मे गाड़ी-घोड़ाक एतेक सुविधा उपलब्ध नहि छलैक आ ने सबहक हाथ मे फोन आयल छलै। गाम-घरक तँ बाते नहि, शहरो मे ककरो-ककरो घर मे लैंडलाइन फोन होइत छलैक। खैर, राति मे पाहुन सभ तरह-तरह केँ सचार लागल सुअदगर व्यंजन सभ अफरि केँ भोग लगेलाह आ ठेहियायल रहलाक कारणें सुति जाइ गेलाह।
भोरे उठि जखन ओ पाहुन सभ शौचादि सँ निवृत्त हेबा लेल बाह्यभूमि दिस गेलाह तँ गामक तार-भियार लेबय लगलाह। ओहि क्रम मे दूटा अधवयसु हुनका सभ केँ भेंटलनि आ कहलकनि— महराज, अपने सभ तँ एहि गामक नहि बुझाइत छी? कतय सँ अपने सभक सवारी आयल अछि। किनका ओहिठाम अपने सभक पदार्पण भेल अछि आ कोन प्रयोजनें? पाहुन लोकनि मे सँ एक गोटे खखसि केँ अपन परिचय देलनि आ फेर अपन उद्देश्य कहलनि जे फल्लांबाबू ओतय कथा करबाक प्रसंग मे आयल छी। ओहि दुनू अधवयसु मे सँ एकगोटे जे दतमनि चिबबैत छलाह, थूक फेकैत बजलाह—राम-राम, भोरे-भोर भगवान झूठ नहि बजाबथि। अहांक कन्या मे कोनो ऐब अछि की? जँ नहि अछि, तखन ओहि 'चरकाहा' पर बरतुहारी करय खातिर कियैक आयल छी? औ महराज, दुनिया मे वरक कोनो कमी छैक की? आब ई पाहुन सभ तँ चकित रहि गेलाह, सब एक-दोसराक मुंह देखय लगलाह। फेर ओहि मे सँ एक गोटे हिम्मत करैत पूछलनि— मुदा वर कें चरक तँ नहि फूटल छैक, तखन अपने सभ एना कियै बाजि रहल छी ? की हुनका सँ कोनो आराड़ि अछि की? गामक दोसर अधवयसु तखने बाजि उठल, हौ काका, कहलकै जे "बेटा-बेटी ककरो, घिढारी करय मंगरो"। तूँ कियै एहि मे बलधिंगरो बनैत छहक, हिनका सभ केँ जँ वैह वर पसिन्न छैक, तखन तोरा की? ओ अधवयसु लोटा सँ पानि ल' कुर्रा फेकैत बजलाह, हौ बाबू, इहो कहल जाइत छैक जे "जारी नै जंगल, बिगारी नै बियाह"। हम कथी लेल कथा मे भंगठी करबै। बस बात एतबे जे ई सभ कोनो खनदानी परिवारक लोक बुझेलाह। बेटीक बियाह लोक बड़ जतन आ सौख सँ करैत अछि। तखन ई लोक कहीं ठकाय नहि जाथि, तें हिनके भलाइ लेल कहल। जँ हिनका सभ केँ वैह पसिन्न छनि तँ बड़-बढ़िया।
पाहिन लोक मे सँ एक गोटे पूछलखिन— मुदा बाबू साहेब, वर के तँ कतहु चरक फूटल नहि देखाइत छैक तखन अहाँ कोना ई गप कहैत छियैक?
ओ अधवयसु जवाब देलखिन—अहाँ सभ कोना देखबै, कोनो देखार जगह पर चरक फूटल रहतैक तखन ने? हम सभ तँ ओकरा नेने सँ देखने छियै, ओकरा ओकर नानाक लसहरि लागल छैक। डारंक निच्चा झांपल अंग मे चरक फूटल छैक। खैर, अपने सभक जे विचार। पाइ अहांक, बेटी अहांक, हमरा की ? कथा हेतै तँ बरियातियो जेबाक अवसर भेटत। बाद मे ई लोक खोज-पुछारि कयलनि, तखन पता चललनि जे ओहि वर पर इहो सभ अपन कोनो रिश्तेदारक बेटीक कथा ल' के आयल छलाह मुदा बात नहि पटलनि, तें ओकरे ओलि सधेबाक लेल बियाह भंगठयबाक कोशिश क' रहल छलाह। तँ एहि तरहें देखल जा सकैछ जे कोना अपन दुश्मनी सधेबाक लेल लोक ककरो खराब नाम द' दैत छैक।
डर तँ एहि बातक अछि जे जाहि तरहें सोशल डिस्टेंसिंगक अवधारणा केँ बढ़ावा देल जा रहल अछि, ओ समाज मे भेदभाव केँ बढ़ा सकैत अछि आ एक अलगे तरहक दुश्मनीक भाव पैदा क' सकैत अछि। आब एखुनके एकटा उदाहरण लेल जाय—एहि कोरोनाक संकट काल मे अपना देशक मीडियाक अधिकांश हिस्सा एकटा खास कौमक किछु लोकक अज्ञानता अथवा मूर्खताक कारण ओहि पूरा समुदाय केँ सेहो लांछित करबाक कोशिश शुरू क' देने अछि। एहनो तरहक खबरि पढ़बा-सुनबा मे आयल जे अपनहि देशक कोनो खास क्षेत्रक लोक केँ, जकर मुंह-कान कने चीनक लोक सँ मिलैत-जुलैत छैक, 'कोरोना' कहि केँ संबोधित कयल गेल। हालांकि बाद मे एहन एकाध घटनाक खिलाफ कानूनी कारवाई सेहो भेल। इहो कोनो नुकायल बात नहि अछि जे शहरी भारतक लोक ग्रामीण लोक केँ, उच्च-संपन्न वर्गक लोक वंचित-गरीब लोक केँ बीमार मानैत अछि। जँ एहन नहि होइत, जँ गरीब-गुरबाक प्रति संपन्न लोकक मोन मे स्नेह आ सहयोगक भावना रहितै तँ लाखो लोक कें पैदल अपन गाम-घर जयबा लेल कियैक मजबूर हुअय पड़ितय! ई लसहरि बेमारी बहुत रास पूंजीपति वर्ग आ नियोक्ता सभक लेल वरदान बनि क' आयल आ ओ सभ सामाजिक दूरी बनेबाक नाम पर ऑफिस मे कम लोकक उपस्थितिक बना कें रखबाक आ व्यवसाय ठप हेबाक बहन्ने लोक छंटनीक अभियान जोर-शोर सँ शुरू क' देलक अछि।
सब सँ चिंताजनक बात तँ ई अछि जे ई जे सामाजिक दूरीक आह्वान कयल जा रहल अछि, तकर आबय बला दिन मे राजनीतिक-सामाजिक आ आर्थिक संरचना पर सेहो असरि पड़ि सकैत अछि। आ जँ ई भावना राजनीतिक-सामाजिक मनोविज्ञान पर स्थायी रूप सँ अपन कब्जा जमा लेलक आ एहि सामाजिक दूरीक मनोविज्ञान केँ जातिगत, धर्मगत आ राजनीतिक विरोधक आधार पर दुरुपयोग कयल जा लागल तँ हमरा सभक लोकतंत्र (जकर मूल भावना समता, समानता, न्याय, भाईचारा आदि अछि) पर एकर कतेक खराब प्रभाव पड़त, तकर कल्पनो धरि क' मोन सिहरि उठैत अछि।
अपना सभक समाज मे सब सँ अलग-थलग रहबाक नीक नहि मानल जाइत रहल अछि। तें एकटा फकरा सेहो प्रचलित अछि-"सभ छौंड़ी गाम पर घेघही लताम पर"। बहुत रास काज एहन अछि, जाहि मे सामूहिक सहयोग बहुत जरूरी होइत छैक। जँ ई सामाजिक अलगाव समाजक स्थायी भाव बनि गेल तँ ग्रामीण समाजक एकरस जिनगी मे उमंग-उल्लासक किछु क्षण उपलब्ध कराबय बला मेलाक की होयत। मेला-ठेला मे दस गोटे सँ भेंट-घांट होइत छैक, देश-दुनियाक गप-सरक्का होइत छैक, राजनीतिक मुद्दा पर एक सँ एक तर्क-वितर्क आ बहस होइत छैक, जाहि सँ निरक्षरो लोक मे राजनीतिक चेतना जन्म लैत छैक। ग्रामीण समाज एखनो बहुत हद धरि सामूहिक मनोरंजन लेल नाटक आ नाच पर निर्भर करैत अछि, भने घर-घर टीवी कियैक नहि पसरि गेल होउ। मुदा जे मजा गाम-समाजक संग नाटक-नाच देखबा मे अछि, जे एसगरे घर मे बैसिक' टीवी देखबा मे कहां अछि। नाच आ नाटक एहन प्रदर्शनकारी कला अछि, जाहि मे सामूहिक सहभागिता जरूरी अछि।
मुदा स्वास्थ्य संबंधी तेहन तरहक समस्या आबि तुलायल अछि, जे एकरो अनदेखी नहि कयल जा सकैत अछि। कहबियो छैक, जे हाय रे समांग दालि-भात। मने समांग अछि तँ मेहनत-मजूरी क' दालि-भात खा सकै छी, भने बहुत ऊंच मनोरथ पूर नहि क' सकी। तखन की कयल जाय? एतय हमरा एकटा पुरान धार्मिक कथा मोन पड़ैत अछि, जे नेनपन मे बुजुर्ग लोकनि सं सुनने रही। कथा एना अछि— जे एक बेर देवता आ दानव लेल एकटा भोजक आयोजन कयल गेल। दुनू वर्गक लेल अलग-अलग पंडाल बनल छलैक। मुदा एकटा शर्त ई रहै जे सब केँ एकटा पैघ चम्मच खयबा लेल देल गेल रहय। भोज जखन शुरू भेलै तँ दानव लोकनि टूटि पड़ल, मुदा चम्मच ततेक पैघ छलैक, जे भोजन मुंह मे जाय के बदला निच्चा खसि पड़ैत छलैक। ओम्हर देवता लोकनि देखलक जे चम्मच पैघ अछि, जाहि सँ अपना मुंह मे भोजन नहि जा सकैछ मुदा अनका तँ खुआओले जा सकैछ। तखन देवता लोकनि एक-दोसराक मुंह मे खुअबय लगलाह आ एहि तरहें परस्पर सहयोग सँ सुअदगर भोजनक आनंद ल' सकलाह। कहबाक तात्पर्य ई जे परस्पर सहयोगक भावना जँ हम सब राखी तँ एहू कठिन समय सँ पार पाओल जा सकैछ। अपन स्वास्थ्यक धियान रखैत जँ हम सभ अनको सुख-सुविधा आ जरूरतक धियान राखी तँ ई शारीरिक दूरी सामाजिक दूरी नहि बनि सकत आ हमसभ जिनगीक आनंद पहिने जकाँ उठा सकैत छी।
________________________


text:
दरभंगाक जनता द्वारा अत्यधिक मात्रा मे चुड़ा-दही-चीनी-अँचार आ मिठाइ आदिक सेवन करैत गप्प मारय मे प्रसिद्धि पटनिया-राजनीति बुझि गेल अछि, एक सँ बढिकय एक जबरदस्ती हुकुमत चलेबाक एहि सँ दोसर उदाहरण कि होयत जे किछुए दिनक कार्यकाल मे एसएसपी मनु महाराज दरभंगाक लोकमानस लेल कानून-रक्षक देवता बनि अपराधी प्रवृत्तिकेँ निर्मूल कय देने छलाह। लेकिन एतय तऽ नेतागिरी आ सत्ताक मद मे चूर किछेक सफेदपोशक राजागिरी मे गुन्डाराज आ आवारागर्दी धर्म बनि विकास कय रहल छल, तेकरा पुन: नवका सरकार बनिते मौज-मस्तीकेँ बहाल करबाक लेल मनु महाराज केँ स्थानान्तरण करबाक दबाव सँ काल्हि कैल गेल फैसला मे मनु महाराज केँ गया स्थानान्तरण कैल गेल अछि।
विदित अछि जे बम्बइया सिनेमा एहने-एहने राजनीतिक नस्तरबाजी पर आधारित कथा-पटकथा सँ जनताक मनोरंजन करैत अछि। फिल्म मे मनु महाराजक स्थानान्तरण भेलाक बावजूद हिरो रहैत अछि जे अन्तो-अन्त तक सबटा सम्हारि लैत अछि। विलेनकेँ खून बोकराबैत मारिकय दर्शकरूपी जनताकेँ थोपरी पीटय लेल मजबूर कय दैत अछि। आब देखक चाही जे नवक एसएसपी, जिनका सेहो ईमानदार छविक मानल जाइत छन्हि ओ दरभंगा मे अपन केहेन छवि बनबैत छथि। मनु महाराजक छाप दरभंगा मे पड़ि गेल अछि, एहि सँ हुनका छाया सेहो किछु नीके करत। सबसँ बेसी जरुरत अछि एतुका जनताक स्वाभिमान जागृतिक, ताहि लेल कोन हिरो जनता बीच सँ उठैत अछि एकर इन्तजार रहत। हाल धरि बेलगोबना नीतिक नेता सब टा देखायल अछि जाहि पर बौद्धिक समाज केवल भय आ आशंका सँ देखि घरक भीतर पर्दे मे रहब उचित बुझैत देखाइत अछि।


text:
८ मार्च २०२० । मैथिली जिन्दाबाद!!
हिन्दू धर्मावलम्बीक महान पर्व होलीक अवसर अप्पन विराटगढ परोपकार समाज द्वारा “हमहुँ गेबै फगुआ” कार्यक्रम श्री जनप्रिय उच्च माध्यमिक विद्यालय कटहरीक प्रांगण मे सम्पन्न भेल अछि। लगभग एक दशक सँ मैथिली-मिथिला लोकसंस्कृति, लोकभाषा एवं कलाकर्म केन्द्रित विभिन्न सांस्कृतिक अभियान मे सक्रिय महिला नेतृ वसुन्धरा झा अध्यक्ष रहलि आयोजक संस्था अप्पन विराटगढ परोपकार समाज द्वारा मिथिलाक लोकपर्व जीतिया, होली, तिला-संक्रान्ति आदिक अवसर पर निरन्तर कोनो न कोनो अभियानमूलक कार्यक्रम आ सेहो आम लोकक विशाल जनसहभागिता मे, महिला लोकनिक विशाल जनसहभागिता मे हमेशा होइत रहल अछि। एहि बेर सेहो कटहरी गाउंपालिकाक कुल ७ वार्ड मे सँ केवट, राजवंशी, थारू, पासमान, आदि विभिन्न जातीय समुदायक सहभागिता मे होली पाबनिक अवसर पर शुभकामना आदान-प्रदान करबाक कार्यक्रम कयल गेल।
महाकवि कोकिल विद्यापतिक तस्वीर पर अबीर चढबैत दीप प्रज्वलनक संग प्रमुख अतिथि पूर्व सभासद उषा यादव द्वारा उपरोक्त कार्यक्रमक उद्घाटन कयल गेल। एहि अवसर पर अध्यक्षता समाजसेवी नीतू कामत कय रहल छलीह, जखन कि विशिष्ट अतिथिक रूप मे मैथिली एसोसिएशन नेपालक अध्यक्ष प्रवीण नारायण चौधरी, वरिष्ठ राजनीतिक-सामाजिक अभियन्ता रामचन्द्र यादव, समाजसेवी राधे कामत, शिक्षाविद् विजेन्द्र कुमार सिंह, शिक्षाविद् एवं प्रधानाध्यापक भीम राजवंशी, अप्पन ब्राह्मण समाजक प्रतिनिधि अमर झा, भोजपुरी-हिन्दी कवियित्री पुजा बहार, महिला अभियानी भाग्येश्वरी झा, आभा अनुपमा, सरिता कामत, वरिष्ठ संचारकर्मी वरुण मिश्र एवं माला मिश्र, समाजसेवी ललन झा, रंजू झा सहित आरो बहुत गणमान्य लोकनिक उपस्थिति छल।
होली पाबनिक माहात्म्य पर प्रकाश देबाक संग-संग उपस्थित अतिथि लोकनि शुभकामना मन्तव्य सेहो रखने छलथि। संगहि गायिका कविता मेहता, सुशील मुडियारी, शान्तिवती माझी, ममता राजवंशी, अञ्जला मंडल द्वारा विभिन्न गायन प्रस्तुत कयल गेल छल। एहि अवसर पर क्रीमशन पब्लिक स्कूलक छात्र-छात्रा द्वारा होली खेलाइत नृत्य प्रस्तुत कयल गेल छल। सांस्कृतिक कार्यक्रमक संचालन कयनिहार प्रकाश प्रेमी द्वारा बीच-बीच मे हास्य-प्रहसनक फुहाड़ सेहो छोड़ल जाइत रहल। कार्यक्रम मे होलीक शुभकामना देबाक संग वक्ता लोकनि मातृभाषा, संस्कृति आ शिक्षाक संग कलाक प्रसार पर सेहो जनजागृतिक आह्वान कयलनि।
एहि अवसर पर समाजसेवी रामचन्द्र यादव सहित अन्य महत्वपूर्ण व्यक्ति लोकनिकेँ सम्मान पत्र सेहो प्रदान कयल गेल। हिन्दी-भोजपुरी कवियित्री पूजा बहार केँ सेहो सम्मान कयल गेल छलनि। संगहि हुनकर लिखल पोथी “मैं गुमनाम सी” केर लोकार्पण कयल गेलैक। आभा फाउन्डेशनक संचालिका आभा अनुपमा द्वारा हाल पसैर रहल कोरोना वायरस केर त्रास पर दर्शक-श्रोता केँ बचाव केर उपाय पर प्रकाश देल गेल छल। उपस्थित जनसमूह मे सँ कतेको महिला कलाकार लोकनि अपन-अपन गीत आ हास्यक प्रस्तुति देने छलीह। एहि अवसर पर कटहरी क्षेत्रक करीब एक दर्जन महिला नेतृ सब केँ अबीर लगाकय विशेष सम्मान प्रदान कयल गेलनि। मंच संचालनक कार्य राजेश झा एवं वसुन्धरा झा मिलिकय कएने छलथि।


text:
गर्मीके कहर आ रमजान
– आलेख
बिन्देश्वर ठाकुर, कतार।
हमर देश नेपाल । हम एक नेपाली । हमर काज कर’ बला मूलुक कतार । अहिठाँ हमरा लगायत बहुतो नेपाली आ अन्य देशके कामदार सब अपन रोजगारी लेल आएल छै । वास्तविक कही त ई एकटा मुस्लीमप्रधान देश छै । तें मुस्लीम सबहक बाहुल्यता होएब स्वभाविक । तथापी एहिठाँ लाखौं हिन्दू धर्मावलम्बीसब सेहो काज क’ रहल छैक आ अतैसँ अपन रोजी -रोटी चला रहल छैक । एतुका सरकार सेहो एहि बातके धर्मक हिसाबे नै बल्की मानवताके हिसाबसँ देख रहल छैक । ई अछि एहिठामक साकारात्मक पक्ष ।
एत काज कर’ बला सबगोटे अपना मेहेनेतसँ अपन आ अपना परिवारके भरणे-पोषण नै बल्की अपन देशके विकासमे सेहो एहिठामक रेमिट्यान्ससँ जोडदार मदत क’ रहल छैक । ओना त कतार मात्रे नै गल्फक सब देश खाडी मूलुक भेलाक कारणे गर्मी होनाइ स्वभाविक छै । यद्यपि हम एहि देशमे भुतभोगी छी तें एतुका मौसम आ वातावरणसँ हम नीक जकाँ परिचित छी । सडकके शहर रुपमे प्रसिद्ध एहि देशमे ठन्ढीमे अत्याधिक ठन्ढी आ गर्मीमे अत्याधिक गर्मी होइत छैक ।
जेना एखन जुन महिना शुरु भ’ गेल । तें दिनके रौदामे आँखि चोन्हराइत रहैय । रौदा सट-सट दगैत रहैछै । गर्मीसँ सबकियो छिरपिटाइत रहैछै मुदा तैयो कामदारसब रोडमे, बिल्डिङ्गमे, ग्यास च्याम्बरमे, कम्पनीमे अपन खुन पसिना एक क’ पैसासंग जिनगी धुनि रहल रहै छै । ताँहि स’ त कहैत छी जे कतारमे अब गर्मीके कहर शुरु भ’ गेल । एहि महिनाके गर्मीके हिसाबे चर्मोत्कर्ष अवस्था सेहो कहल जाइत छैक । जुन, जुलाई आ अगस्तमे एहिठामक तापक्रम 50/55° रहैत छैक । तथापी कामदारसब अपन रोजी-रोटी लेल अते गर्मीयोमे काम कर’ लेल बाध्य छैक ।
दोसर बात ई जे एखन रमजान महिना छै । मुस्लीम सबहक महान् आ त्यागके पावनि । मुदा तैयो अहु महिनामे 8 घन्टा काज करहिटा पडत से बाध्यता छै । विदेश माने इहे त होइछै जे दोसरके बसमे ओकरे इसारापर नाँच करु । हरेक साल गर्मीके मौसममे लु लागिक’ बिमार होबए बला आ मृत्यु होबए बलाके संख्या हजारौ छै । मुदा एहिके सम्बन्धमे नै त कतार सरकारक कोनो ठोस नीति छैक आ नहिए नेपाल सरकारक कोनो चासो । अत:गर्मीमे काज कर’ बला सब प्रवासी मित्र लोकनिसँ निवेदन जे गर्मीमे साबधानीसाथ काज करी । पहिने अपना आपके सुरक्षित करी आ तकरा बाद काज करी ।
आब कने मुस्लीम भाई सबहक उत्तम पर्व रमजानपर चर्चा करी । ‘रमजान’ शब्द अपने आपमे अते पवित्र छै जाहिके सुनिते मोन पवित्र भ’ जाइत छैक । खास क’ ई महिना मुस्लीम धर्मावलम्बीसभक लेल बहुते बेसी महत्व रखैत छैक । रमजानके चान देखि शुरु भेल ई पावनि एक महिना धरि बिनु अनजल केने अलाहके इबादत करब, अपन जिनगीमे भेल कुकर्मसँ अपनाके क्षमा-याचना क’ इश्वरसंग माफी मांगब आ तकरा बाद मरलापोरान्त स्वर्गमे अपन बास स्थान सुरक्षित करब एहि पावनिक मूल विशेषता तथा उदेश्य थिक ।
अहि महिनामे रोजा केनिहारसब फजर नवाजके अजान होबए सँ पहिने शेहरी खाइत छैक आ तकरा बाद एकहिबेर साँझमे इफतारी करैत छैक । एहि महिनामे ५ ओं बक्तके नवाज अनिवार्य करबाक चाही आ एहिसँ समान्य दिनके तुलनामे ७० गुणा नेकी मिलैत छैक जे पुण्यके हिसाबसँ बहुते बेसी रहल जनविश्वास छैक । जँ सच्चा मोनसँ एहि महिनामे दुवा कएल जाए त अल्लाहके सहजे कबुल होएबाक बताओल जाइत छैक ।
जँ एकर पृष्ठ्भूमिके बात करी त रमजान पावनि आदिम अलि सलामेके जमानासँ होइत आबिरहल आ एखनधरि अनवरत रुपमे निरन्तरता पौने सर्व विदित अछि । अही महिनामे मुस्लीम धर्मक महान् ग्रन्थ ‘कुरान’ के सेहो उत्पति मानल जाइत अछि । अते बेसी आस्था आ विश्वासके प्रतीक रहल ई पावनि नेपाल, भारत लगायतके विश्वमे पसरल सम्पूर्ण मुस्लीम भाई-वन्धुसब बहुत हर्षोलासके साथ मनबैत अछि । करिब 30 टा रोजा रखलाक बाद अन्तिम साँझ इदके चान देखलाक उपरान्त प्रात: इद मनाओल जाइत छैक ।
हमरोसाथ काज केनिहार मुस्लीम साथीसब अपन परम्परा अनुसार नित दिन रोजा रखैत अछि । आ आरो ब्यक्तिसब रखैत अछि । अत : अते गर्मी के बाब्जुदो, कम्पनीके 8 घन्टा काजके बाब्जुदो मुस्लीम भाई-बहिनसब अपन इस्लामिक धर्म आ अल्लाहप्रतिके अगाध आस्थाके प्रतीक जे रोजा राखि रहल छैक से अति परशंसनीय आ अनुकरणीय छैक । अपन संस्कार आ संकृतिके संरक्षण-संबर्धन विना ने व्यतित्वके बिकास सम्भव छै आ नहिए अपन देशक । तें सबगोटेके सकुशल रमजान मुबारक आ रमजानके बाद होबए बला ईदके ढेरी -ढाकरि शुभकामना देब चाहैत छी ।
अन्तमे : दिवालीमे अलीके बास हो हो राम अवतार रमजान दे अनुकंपा
हे सर्वेश्वर एहन हो हमर नेपाल


text:
टीकाकरण
अइ आलेख मे टीकाकरण कें सूचना कें बांटनाइ आ ओय पर कार्रवाई क्याक छै महत्वपूर्ण क्याक छै कें विषय मे विस्तार सं जानकारी देल गेल.....
स्टार्ट-अप इंडिया
अइ भाग मे स्टार्ट-अप इंडिया स जुड़ल जानकारी कें शामिल कैल गेल छै.
जवाहर लाल नेहरू राष्ट्रीय सौर मिशन
अइ मे जवाहर लाल नेहरू राष्ट्रीय सौर मिशन योजना कें जानकारी देल गेल छै.
आधार कार्ड कि अछि?
इ भाग मे आधार कार्ड कें बारे मे प्राथमिक जानकारी दे गेल अछि.
माइक्रो एटीएम कें सुरक्षा
अइ भाग मे माइक्रो एटीएम के सुरक्षा कें बारे मे जानकारी देल गेल छै.
- सितारा स्वयंसेवक शीर्ष 5 योगदानकर्ता


text:
पटना । बिजली किल्लत स जूझ रहल बिहार क लेल नीक समाद अछि। अदानी पावर लिमिटेड राज्य मे बिजली क क्षेत्र मे सात हजार करोड़ क निवेश करत। मुख्यमंत्री नीतीश कुमार क मौजूदगी मे कंपनी अपन परियोजना क ब्योरा प्रस्तुत केलक। मुख्यमंत्री कहला जे बिहार मे होइवाला हर निवेश क ओ स्वागत करैत छथि। ओ कहला जे अदानी पावर लिमिटेड बिजली क्षेत्र मे निवेश क इच्छा जतेलक अछि। एकर अध्ययन करि आगूक कार्रवाई कैल जाएत। मुख्य सचिव आगूक कार्रवाई क लेल कंपनी स गप करैत रहताह।
ओ कहला जे बिहार मे निवेश क असीम संभावना अछि। बिजली क अलावा फूड प्रोसेसिंग क क्षेत्र मे उद्योग स्थापित कैल जा सकैत अछि। बिहार क लीची आ लंगड़ा आम काफी प्रसिद्ध अछि। एकरा स्टोरेज करबाक आवश्यकता अछि। एकर लाभ किसान कए भेटत। हुनकर आर्थिक स्थिति मे सुधार होएत। एखन लीची क मौसम अछि, एहि लेल अगर अदानी ग्रुप मुजफ्फरपुर आ चंपारण क लीची क अध्ययन करि ओकर संरक्षण क उपाय करए, अपन सुझाव दिए आ कार्रवाई करए त हमरा नीक लागत।
एहि अवसर पर कंपनी क अध्यक्ष गौतम अदानी कहला जे बिहार मे निवेश क वातावरण तैयार भेल अछि। एहि स उत्साहित भ कंपनी कोल माइंस आ ऊर्जा क्षेत्र मे निवेश करबाक निर्णय लेलक अछि। 660 मेगावाट क दूटा यूनिट क स्थापना करबा अछि। उरमा पहाड़ी टोला मे कोल माइंस क विकास करबाक अछि। सात हजार करोड़ क एहि परियोजना स लगभग पांच हजार लोक कए रोजगार भेटत। एक लाख 25 हजार करोड़ क कारोबार करवाला इ कंपनी बिहार मे माइनिंग आ बिजली उत्पादन क क्षेत्र मे निवेश करबा लेल तैयार अछि। एहि मौका पर कंपनी दिस स पावर प्वाइंट प्रस्तुत सेहो भेल जाहि मे कंपनी क सबटा परियोजना कए विस्तार स बताउल गेल।
ज्ञात हुए जे 1988 मे स्थापित एहि ग्रुप क संस्थापक आ चेयरमैन गौतम अदानी छथि। एकर मुख्यालय अहमदाबाद मे अछि। फिलहाल एहि ग्रुप क 50 स बेसी कंपनी अछि। इ ग्रुप आधारभूत संरचना, बिजली उत्पादन, अंतरराष्ट्रीय व्यापार, बंदरगाह, विशेष आर्थिक क्षेत्र (सेज), माइनिंग, तेल आ गैस, कृषि आधापरत व्यवसाय, परयल एस्टेट आदि क्षेत्र मे कार्यरत अछि। अदानी पावर लिमिटेड गुजरात क कच्छ जिलाक मुंद्रा मे 4620 मेगावाट क कोयला आधापरत बिजलीघर लगा रहल अछि, जे देश मे सबस पैघ बिजली परियोजना अछि। एहि मे 1980 मेगावाट क पांचटा यूनिट अछि। इ दिसंबर, 2010 मे चालू होएत।


text:
मधेपुरा। 11 जनवरी। कैको बरख पहिने करोड़ों टाकाक लागत सँ तैयार रेल स्लीपर कारखाना आय धरी शुरु नहि भेल अछि। स्थिति एहेन अछि कि कारखाना मे लागल मशीन केँ आब जंग खा रहल अछि। बरख 2009 मे तत्कालीन रेल मंत्री लालू प्रसाद यादव जिला मे रेल स्लीपर कारखानाक शिलान्यास केना रहथिन।
एहि रेल स्लीपर कारखाना केर शुरुआत भेल आठ बरख बीत गेल मुदा आय धरी कारखाना मे निर्माण काजक शुरुआत नहि भ' सकल। लालू प्रसादक रेल मंत्रीक कार्यकाल मे शिलान्यास भेल एहि कारखानाक मकसद एहि इलाकाक युवा सभके रोजगार देब आओर मजदुर सभक पलायन केँ रोकब छल। मुदा अफसोस एहि बातक अछि कि आठ बरख बितलाक बादो ई रेल स्लीपर कारखाना अप्पन मकसद मे कामयाब नहि भ' सकल।


text:
पटना: डिप्टी सीएम रहैत सुशील मोदी केँ ई बयान कानून-व्यवस्था सs जोइड़ कs देखल जा रहल अछि।विपक्षक नेता तेजस्वी यादव तँ ट्वीट कs ऐतैए तक कैह देलक जे कि किछु दिनक बाद डिप्टी सीएम(सुसील कुमार मोदी) अपराधी सबहक पैर मे गिर कs शांत रहबाक लेल निवेदन करता।
बिहारक उपमुख्यमंत्री सुशील कुमार मोदी मुजफ्फरपुरक पूर्व मेयर "समीर कुमारक" जघन्य हत्याक एक दिनक बाद अजीबोगरीब बयान देलैथ । गया में पितृपक्षक मेलाक उद्घाटन केर मौका पर सुसील कुमार मोदी अपराधी सबसँ आग्रह केलैथ जे कि अहाँ सब कम सेँ कम अगला 15-16 दिन तक शांति बनेने राखू।
सुशील मोदी कहलैथ, “कोनो भी बाहर सs आबैए वाला आदमी केँ शिकायत नञि हेबाक चाही. हम तs अपराधी सs सेहो हाथ जोइड़ कँ आग्रह करब जे कि पितृ पक्ष में तँ ई काज काम सँ कम छोइड़ दियौउ। बाकी दिन तँ मना करी व नञि करी किछु ने किछु करैत रहैत अछि। कम सs कम अगला 15-16 दिन में कोनो ऐहेन काम नञि करू, जेहिसँ बिहारक प्रतिष्ठा आओऱ गयाक प्रतिष्ठा खराब होय।
# शान्तिक अपील # डिप्टी cm #बिहार #मैथिली